#1208: Makanan Paling Afdhal Untuk Berbuka

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamulaikum Dato’ Seri. Apakah makanan yang paling afdhal ketika berbuka puasa, dan bagaimana tertibnya? Begitu juga, boleh nyatakan kepada kami beberapa adab ketika berbuka puasa?

Jawapan:
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Berdasarkan nas hadith, berbuka dengan
ruthob
(buah kurma basah) terlebih dahulu sebagai mana sunnah Nabi SAW dan kemudian barulah yang lain seperti yang
dinyatakan dalam sebuah hadith riwayat Anas bin Malik:
كَانَ النَّبِيُّ ﷺ يُفْطِرُ قَبْلَ أَنْ يُصَلِّيَ عَلَى رُطَبَاتٍ، فَإِنْ لَمْ تَكُنْ رُطَبَاتٌ فَتُمَيْرَاتٌ، فَإِنْ لَمْ تَكُنْ تُمَيْرَاتٌ حَسَا حَسَوَاتٍ مِنْ مَاءٍ
Maksudnya:

“Rasulullah SAW berbuka puasa sebelum bersolat dengan beberapa biji ruthob. Sekiranya tiada ruthob, maka baginda berbuka dengan beberapa biji tamar dan sekiranya tiada tamar, maka baginda meneguk beberapa teguk air.
”
Riwayat Tirmizi (696), Abu Dawud (2356) dan Ahmad (12676)
Sebelum kami panjangkan lagi jawapan di atas kami nyatakan di sini adab-adab berbuka puasa, antaranya:
1) Menyegerakan berbuka puasa, ini berdasarkan hadith sahih yang diriwayatkan oleh Sahl bin Sa’d, Nabi SAW bersabda:
لا يَزَالُ النَّاسُ بِخَيْرِ مَا عَجَّلُوا الْفِطْرَ
Maksudnya:

“Manusia sentiasa dalam kebaikan selagi mereka menyegerakan berbuka puasa.”
Sahih al-Bukhari (1957) dan Sahih Muslim (1098)
2) Bersederhana dan tidak melakukan pembaziran makanan, hal yang demikian kerana pembaziran amatlah ditegah seperti yang disebutkan dalam firman Allah SWT:
وَكُلُوا وَاشْرَبُوا وَلَا تُسْرِفُوا ۚ إِنَّهُ لَا يُحِبُّ الْمُسْرِفِينَ
Maksudnya:

“Dan makanlah serta minumlah, dan jangan pula kamu melampau (membazir); sesungguhnya Allah tidak suka akan orang-orang yang melampaui batas.”
Surah al-A’raf (31)
3) Disunatkan berdoa beberapa minit sebelum berbuka kerana ia merupakan antara waktu mustajab berdoa, sabda Nabi SAW di dalam hadith daripada Abdullah bin Amru bin al-‘As RA:
إِنَّ لِلصَّائِمِ عِنْدَ فِطْرِهِ لَدَعْوَةً مَا تُرَدُّ
Maksudnya:

“Sesungguhnya bagi orang berpuasa itu doa yang tidak ditolak ketika dia berbuka.”
Riwayat Ibn Majah (345)

Tertib Makanan Yang Afdhal Didahulukan Ketika Berbuka Puasa
Kembali kepada soalan berkenaan makanan yang paling afdhal ketik8a berbuka puasa, para ulama’ menggunakan hadith yang sama seperti hadith berbuka dengan
ruthob
 di atas.
Imam al-Mubarakfuri menyatakan hadis tersebut menjadi dalil disunatkan berbuka puasa dengan
ruthob
. Sekiranya tiada, maka berbuka dengan tamar dan sekiranya tiada, maka dengan meneguk air.[1]
Terdapat juga hadith lain yang menyebutkan bahawa Nabi SAW suka untuk berbuka dengan 3 biji
tamar
 (kurma kering) seperti yang diriwayatkan oleh Anas Bin malik RA:
كَانَ النَّبِيُّ صَلَّى اللهُ عَلَيْهِ وَسَلَّمَ يُحِبُّ أَنْ يُفْطِرَ عَلَى ثَلَاثِ تَمَرَاتٍ أَوْ شَيْءٍ لَمْ تُصِبْهُ النَّارُ
Maksudnya:
“Rasulullah SAW berbuka gemar berbuka dengan tiga biji tamar, atau dengan apa sahaja makanan yang tidak dimasak diatas api.
”
Riwayat Abu Ya’la (3305), sanad hadith ini dhaif
Imam Al-Nawawi ada menyebutkan di dalam
Raudhah Al-Tolibin
 bahawa Imam Al-Ruyani berkata: “(Disunatkan seseorang itu) berbuka dengan tamar. Jika dia tidak mendapatinya, maka berbuka dengan manisan lain. Jika dia tidak mendapatinya, maka berbuka dengan air.”[2]
Kemudian beliau menyebutkan di dalam
Al-Majmu’
 bahawa pandangan tersebut
syaz
 (ganjil), pendapat yang sahih ialah Nabi SAW mendahulukan air dahulu jika baginda tidak mendapati tamar tanpa perantaraan (tanpa mendahulukan manisan sebelum air).[3]
Merujuk kepada dalil-dalil yang digunakan oleh para ulama’ tersebut, Al-‘Allamah Al-Husain Al-Hulaymi menyimpulkan bahawa yang paling utama adalah berbuka dengan makanan yang tidak dimasak diatas api.[4]

Kesimpulan:
Selepas meneliti pandangan para ulama’, kami meletakkan
turutan makanan yang paling afdhal untuk kita berbuka puasa:
Ruthob
 (Kurma Basah).
Tamar
 (Kurma Kering).
Air.
Makanan yang tidak dimasak di atas api.
Manisan lain.
Tertib dan turutan ini berdasarkan hadith – hadith yang telah disebutkan di atas, kami memandang manisan lain sesuai diletakkan pada turutan terakhir kerana tiada dalil yang kami jumpai menyebutkan Nabi SAW berbuka dengannya.
Wallahua
‘
lam.

[1]
 Lihat
Kitab Tuhfah al-Ahwazi
, 3/311
[2]
 Lihat
Raudhah Al-Tolibin
, 2/368.
[3]
 Lihat
Al-Majmu’
, 6/363.
[4]
 Lihat
Syarh Sunan Abi Dawud
, 10/358.
Bertarikh: 3 April 2023 bersamaan 12 Ramadhan 1444H


#1209: Peperiksaan dan Puasa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato Seri, kami pelajar universiti menghadapi peperiksaan dalam bulan Ramadhan, di mana ia memerlukan pengorbanan yang bersungguh-sungguh. Kalau kami puasa, mungkin memberi mudarat seperti boleh gagal. Apakah boleh kami berbuka?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Mempelajari ilmu adalah tuntutan Islam, bukan semata-mata ilmu agama, tetapi ilmu berkenaan kehidupan juga. Ia adalah salah satu bentuk jihad dalam membasmi buta kejahilan dan kedangkalan akal fikiran. Justeru, cara yang terbaik adalah dengan menguasai ilmu.
Allah muliakan ahli ilmu sehingga disebut banyak nas, antaranya:
قُلْ هَلْ يَسْتَوِي الَّذِينَ يَعْلَمُونَ وَالَّذِينَ لَا يَعْلَمُونَ
Maksudnya:
“Katakanlah: Adakah sama orang-orang yang mengetahui dengan orang-orang yang tidak mengetahui?”
Surah al-Zumar (9)
Firman Allah SWT:
يَرْفَعِ اللَّـهُ الَّذِينَ آمَنُوا مِنكُمْ وَالَّذِينَ أُوتُوا الْعِلْمَ دَرَجَاتٍ
Maksudnya: “
Supaya Allah SWT meninggikan darjat orang-orang yang beriman di antara kamu, dan orang-orang yang diberi ilmu pengetahuan Agama (daripada kalangan kamu) dengan beberapa darjat
.”
Surah al-Mujadalah: 11
Ibn ‘Abbas berkata: “Beza antara satu darjat dengan satu darjat, perjalanan selama jarak 500 tahun.” (Lihat
Mukhtasar Minhaj al-Qasidin,
hlm. 13)
Dan Allah menyuruh kita merujuk dalam semua bidang kepada mereka yang berkeahlian atau disebut sebagai ahli zikir. Firman Allah SWT:
فَاسْأَلُوا أَهْلَ الذِّكْرِ إِن كُنتُمْ لَا تَعْلَمُونَ
Maksudnya: “
Oleh itu bertanyalah kamu (wahai golongan musyrik) kepada orang-orang yang berpengetahuan agama jika kamu tidak mengetahui.”
Surah al-Nahl (43)
Dalam menjawab persoalan di atas, kita lebih mengetahui keadaan diri kita dan kemampuan untuk mentaqdirkan darurat sehingga keharusan berbuka. Pendapat dari Mufti Mesir, al-Allamah Dr Shauqi ‘Allam (2023), antara lain menyebut: “Harus bagi pelajar untuk berbuka jika sekiranya mereka merasakan darurat dengan sebab puasa kepada darurat yang besar, seperti boleh membawa kegagalan. Semua manusia adalah pemegang amanah kepada agamanya sendiri dan hatinya untuk mengenali tahap sebenar
rukhsah
 yang terpakai kepadanya dan men
taqdir
kan
darurah
 sehingga keharusan baginya berbuka.”
Sejujurnya, alangkah baiknya, jika seseorang itu mampu melakukan ibadat puasa kecuali
masyaqqah
yang amat membebankannya serta memudaratkan seperti soalan yang diajukan ini. Bagi mereka yang berbuka, hendaklah
qadha’
 selepas selesai Ramadhan kerana hutang Allah lebih
aula
 ditunaikannya. Benarlah sabda Nabi SAW:
فَدَيْنُ اللَّهِ أَحَقُّ أَنْ يُقْضَى
Maksudnya:
“Hutang kepada Allah SWT itu lebih berhak untuk ditunaikan.”
Riwayat al-Bukhari (1953)
Semoga Allah kurniakan kepada kita ilmu dan basirah dalam melayari kehidupan mengikut neraca Islam.
Bertarikh: 3 April 2023 bersamaan 12 Ramadhan 1444H


#121 Solat Pesakit Strok yang Terjejas Ingatan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Ibu saya terkena penyakit strok yang menyebabkan ingatannya sekejap baik dan sekejap tidak baik. Adakah dia wajib menunaikan solat?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Firman Allah SWT:
إِنَّ الصَّلَاةَ كَانَتْ عَلَى الْمُؤْمِنِينَ كِتَابًا مَوْقُوتًا
Maksudnya: “
Sesungguhnya solat adalah satu kewajipan ke atas orang-orang beriman yang telah ditetapkan waktunya”
(Surah al-Nisa’: 103)
Ayat ini merupakan salah satu dalil kefardhuan solat ke atas umat Islam seluruhnya. Solat menjadi
zimmah
 (beban) ke atas orang Muslim sehinggalah dia menunaikannya melainkan wujudnya uzur Syar’ie yang menggugurkan kewajipan atau meringankannya, maka barangsiapa yang meninggalkannya disebabkan keuzuran seperti terlupa atau tertidur, maka hendaklah dia menggantikannya sebaik sahaja tersedar ataupun terjaga. Ini berdasarkan sabda Nabi Muhammad SAW yang diriwayatkan oleh Anas bin Malik R.A:
مَنْ نَسِيَ صَلَاةً فَلْيُصَلِّهَا إِذَا ذَكَرَهَا، لَا كَفَّارَةَ لَهَا إِلَّا ذَلِكَ
Maksudnya:
Sesiapa yang terlupa solat, maka hendaklah dia menunaikannya apabila dia teringat akannya. Tidak ada kaffarah untuknya melainkan hal tersebut.
Riwayat al-Bukhari (597), Muslim (684)
Berbalik kepada persoalan di atas, kami katakan:
Menurut portal MyHealth Kementerian Kesihatan Malaysia (KKM), strok adalah serangan otak dan terjadi apabila bekalan darah ke otak terganggu. Otak adalah pusat saraf tubuh, mengawal setiap yang kita lakukan atau fikirkan, di samping mengawal fungsi-fungsi automatik seperti pernafasan.
Untuk berfungsi, otak memerlukan bekalan darah berterusan yang membawa oksigen dan nutrien yang amat penting. Apabila saluran darah di dalam otak pecah ataupun tersumbat, bekalan darah akan terhenti dan sel-sel otak akan kekurangan oksigen dan nutrien. Apabila bahagian otak itu mula mati, seseorang pun mengalami strok. Ia berlaku dengan pantas, dan dengan senyap. Kerosakan otak menjejaskan deria-deria seseorang, pertuturan dan pemahaman bahasa. Sebelah tubuh mungkin lumpuh, sikap, corak pemikiran dan ingatan terubah.
[1]
Solat Bagi Pesakit Strok yang Terjejas Ingatannya
Solat merupakan salah satu daripada rukun Islam dan solat juga merupakan perkara pertama yang akan ditanya di akhirat kelak oleh Allah SWT. Untuk itu, kita tidak boleh mengambil mudah dalam isu solat ini. Antara syarat sah dan wajib solat adalah:
Islam
Baligh
Berakal (waras)
Suci daripada hadas
[2]
Berakal merupakan salah satu syarat wajib bagi solat kerana hukum-hukum syara’ berkaitrapat dengan akal. Untuk itu, tidak wajib solat bagi orang yang gila, pengsan, mabuk dan seumpamanya kerana pada waktu itu akal mereka telah hilang. Ini dinyatakan di dalam sebuah hadith yang diriwayatkan oleh Ali bin Abi Thalib RA, bahawa Nabi SAW bersabda:
رُفِعَ الْقَلَمُ عَنْ ثَلَاثَةٍ: عَنِ النَّائِمِ حَتَّى يَسْتَيْقِظَ، وَعَنِ الصَّبِيِّ حَتَّى يَحْتَلِمَ، وَعَنِ الْمَجْنُونِ حَتَّى يَعْقِلَ
Maksudnya
: “Telah diangkat pena dari tiga golongan: daripada orang yang tidur sehingga dia bangun, daripada bayi sehingga dia baligh dan daripada orang gila sehingga dia sedar.”
[3]
Para ulama’ mengqiyaskan setiap orang yang hilang akal mereka dengan orang yang gila samada dalam tempoh masa yang sekejap atau lama. Jika ia sembuh dan berbaki masa untuknya solat (bertakbir) maka wajib baginya solat. Akan tetapi, tidak wajib dia mengqadha’kan solat dalam tempoh tersebut (hilang akal).
[4]
Kesimpulan
Dalam isu di atas, kami berpendapat bahawa solat tidak gugur dan wajib ditunaikan ketika ingatannya itu dalam keadaan baik. Namun, jika ingatannya dalam keadaan tidak baik maka solat pada waktu itu tidak wajib ditunaikan dan tidak perlu diqadha’ solat yang ditinggalkan ketika itu.
Pembahagian bagi orang yang hilang akal ini boleh dibagikan kepada dua bahagian, iaitu:
Tempoh yang lama
: Jika seseorang itu hilang akalnya dalam tempoh yang lama mengikut uruf maka pada waktu itu tidak wajib baginya untuk solat dan tidak wajib dia mengqadhakan solat yang ditinggalkan dalam tempoh tersebut. Namun, jika dia sedar dan masih berbaki waktu solat maka wajib baginya menunaikan solat pada waktu yang berbaki.
Tempoh yang sekejap:
 Jika seseorang itu hilang akalnya dalam tempoh yang sekejap dan tempoh ini diukur dengan uruf. Maka dia wajib solat yang mana waktunya masih berbaki dan sebaik-baiknya dia mengqadhakan solat yang ditinggalkan dalam tempoh tersebut jika hal tersebut tidak menyukarkannya.
Akhir kalam, semoga Allah SWT menyembuhkan penyakit pesakit berkenaan serta mengurniakan kita semua kesihatan yang baik agar dapat kita meneruskan amal ibadah seharian dengan sempurna.
Marilah sama-sama kita berdoa:
رَبَّنَا لَا تُؤَاخِذْنَا إِن نَّسِينَا أَوْ أَخْطَأْنَا ۚ رَبَّنَا وَلَا تَحْمِلْ عَلَيْنَا إِصْرًا كَمَا حَمَلْتَهُ عَلَى الَّذِينَ مِن قَبْلِنَا ۚ رَبَّنَا وَلَا تُحَمِّلْنَا مَا لَا طَاقَةَ لَنَا بِهِ ۖ وَاعْفُ عَنَّا وَاغْفِرْ لَنَا وَارْحَمْنَا ۚ أَنتَ مَوْلَانَا فَانصُرْنَا عَلَى الْقَوْمِ الْكَافِرِينَ
Maksudnya: “
Wahai Tuhan kami! Janganlah Engkau mengirakan kami salah jika kami lupa atau kami tersalah. Wahai Tuhan kami ! Janganlah Engkau bebankan kepada kami bebanan yang berat sebagaimana yang telah Engkau bebankan kepada orang-orang yang terdahulu daripada kami. Wahai Tuhan kami! Janganlah Engkau pikulkan kepada kami apa yang kami tidak terdaya memikulnya. Dan maafkanlah kesalahan kami, serta ampunkanlah dosa kami, dan berilah rahmat kepada kami. Engkaulah Penolong kami; oleh itu, tolonglah kami untuk mencapai kemenangan terhadap kaum-kaum yang kafir”.
Wallahu a’lam.
Bertarikh: 13/11/2021 bersamaan 8 Rabiul Akhir 1443H
[1]
 http://www.myhealth.gov.my/pemulihan-pesakit-strok/
[2]
 Lihat
al-Mu’tamad fi al-Fiqh al-Syafi’i
, 1/199
[3]
 Riwayat Abu Daud (4403)
[4]
 Lihat
al-Mu’tamad
, 1/155


#1210: Berpuasa di Tempat Lain, Berbuka di Tempat Lain

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ada soalan. Saya mula berpuasa di semenanjung Malaysia di mana sahur habis lewat sekitar jam 6 pagi, kemudian saya pergi ke Labuan yang mana waktu berbukanya adalah lebih awal disebabkan waktu sahurnya juga lebih awal berbanding semenanjung Malaysia. Soalan saya, adakah saya boleh berbuka puasa mengikut waktu Labuan atau mesti mengikut waktu semenanjung, di mana tempat saya mula berpuasa. Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Persoalan ini berkait rapat dengan waktu berbuka puasa. Pada asasnya, waktu berbuka atau iftar itu adalah apabila tibanya waktu malam — iaitu matahari terbenam. Hal ini jelas seperti mana hadith yang diriwayatkan oleh Umar bin al-Khattab R.A, bahawa Nabi SAW bersabda:
إِذَا أَقْبَلَ اللَّيْلُ مِنْ هَا هُنَا، وَأَدْبَرَ النَّهَارُ مِنْ هَا هُنَا، وَغَرَبَتِ الشَّمْسُ فَقَدْ أَفْطَرَ الصَّائِمُ
Maksudnya: “
Apabila malam telah tiba dari arah ini, dan siang telah berlalu dari arah ini serta matahari telah terbenam, maka orang yang berpuasa boleh berbuka.
”
Riwayat al-Bukhari (1954) dan Muslim (1100)
Begitu juga Imam al-Nawawi turut menyatakan bahawa selesai dan sempurnanya puasa itu dengan terbenamnya matahari seperti mana yang disepakati oleh seluruh kaum Muslimin. (Lihat
al-Majmu‘ Syarh al-Muhazzab
, 6/304).
Justeru, berbalik kepada soalan yang diajukan, seseorang yang berpuasa tidak boleh berbuka puasa melainkan apabila terbenamnya matahari di tempat dia berada mengikut waktu terbenamnya matahari pada tempat tersebut. Apabila dia sampai di tempat yang dituju, dan matahari di tempat tersebut masih belum lagi terbenam, maka dia tidak boleh berbuka puasa sehinggalah terbenamnya matahari sekalipun tempohnya masih lagi panjang. Hal ini berdasarkan firman Allah SWT:
ثُمَّ أَتِمُّوا الصِّيَامَ إِلَى اللَّيْلِ
Maksudnya: “
Kemudian sempurnakanlah puasa itu sehingga waktu malam (maghrib).
”
(Surah al-Baqarah: 187)
Begitu juga berdasarkan sabda Nabi SAW:
إِذَا أَقْبَلَ اللَّيْلُ مِنْ هَا هُنَا، وَأَدْبَرَ النَّهَارُ مِنْ هَا هُنَا، وَغَرَبَتِ الشَّمْسُ فَقَدْ أَفْطَرَ الصَّائِمُ
Maksudnya: “
Apabila malam telah tiba dari arah ini, dan siang telah berlalu dari arah ini serta matahari telah terbenam, maka orang yang berpuasa boleh berbuka.
”
Riwayat al-Bukhari (1954) dan Muslim (1100)
Berkenaan hal ini, Syeikh ibn al-‘Uthaimin pernah ditanya: “Ada seorang mahasiswa di salah satu kota di Amerika telah menceritakan pengalamannya bahawa dia terpaksa melakukan permusafiran dari kotanya tempat dia belajar setelah fajar, dan sampai di bandar yang ditujunya setelah maghrib sesuai mengikut waktu setempat. Akan tetapi dia telah mendapati dirinya melewati 18 jam dan puasanya belum selesai untuk hari itu, padahal pada hari biasa dia hanya berpuasa selama 14 jam. Maka adakah dia melanjutkan puasanya dengan tambahan 4 jam atau dia boleh berbuka mengikut waktu berakhirnya waktu puasa di negara asal di mana dia bermukim sebelumnya, dan begitu juga ketika dia pulang ke kota asalnya, apa yang terjadi adalah sebaliknya iaitu waktu siang berkurang 3 jam menjadi 14 jam?”
Syeikh menjawab dengan menyebutkan, dia hendaklah melanjutkan puasanya sehinggalah matahari terbenam (mengikut waktu setempat) berdasarkan hadith Nabi SAW sebagaimana yang telah disebutkan di atas. Jadi, dia wajib untuk terus berada dalam puasanya sehinggalah terbenamnya matahari, sekalipun bertambah tempoh siangnya selama 4 jam.
Yang serupa dengan kes ini di negara Arab Saudi, jika seseorang melakukan permusafiran dari kawasan timur setelah sahur menuju kawasan barat, maka dia akan menambah tempoh masa sesuai dengan perbezaan tersebut — yakni perbezaan waktu matahari terbenam. (Lihat
Majmu‘ Fatawa Ibn Uthaimin
, 19/322).
Kesimpulannya
Justeru,
seseorang yang bermusafir ketika bulan Ramadhan hendaklah berbuka puasa mengikut waktu berbuka (yakni masuknya waktu Maghrib) tempat di mana dia sedang berada
, sekalipun tempohnya lebih awal dari waktu berbuka dari tempat asalnya ataupun sebaliknya iaitu lebih lewat. Hal ini kerana perkara yang diambil kira dalam menentukan waktu berbuka puasa adalah terbenamnya matahari.
Semoga Allah SWT memberikan kefahaman yang jelas kepada kita semua dalam beragama. Amin.
Wallahu a‘lam.
Bertarikh: 3 April 2023 bersamaan 12 Ramadhan 1444H


#1211: Tafsir Surah al-Kahfi, Ayat 10

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:

Assalamualaikum Dato’ Seri, apakah tafsir serta fadhilat firman Allah SWT yang berikut?
رَبَّنَا آتِنَا مِن لَّدُنكَ رَحْمَةً وَهَيِّئْ لَنَا مِنْ أَمْرِنَا رَشَدًا
Maksudnya:

“Wahai Tuhan kami! Kurniakanlah kami rahmat dari sisi-Mu, dan berilah kemudahan serta pimpinan kepada kami untuk keselamatan agama kami.”
Surah al-Kahfi (10)
Jawapan:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Ibn Kathir menyebut dalam mentafsirkan ayat ini: “Maksudnya kurniakanlah kepada kami rahmat dari sisi-Mu, yang dengannya Engkau mengasihi kami. Dan tetapkanlah bagi kami petunjuk yang lurus dalam urusan kami. Dengan kata lain, jadikanlah kesudahan akhir kami di atas petunjuk yang lurus.” (Lihat
Tafsir al-Quran al-’Azim
, 5/230)
Imam al-Tabari menjelaskan, lafaz “رَشَدًا” maksudnya adalah petunjuk dalam mengamalkan perbuatan yang Allah cintai. (Lihat
 Jami’ al-Bayan ‘an Ta’wil al-Quran,
17/605)
Syeikh Dr. Wahbah al-Zuhaili menyebut dalam tafsirnya: “Dan sempurnakanlah petunjuk yang lurus bagi kami dalam urusan kami.” Atau bermakna, “Jadikanlah ujian kami ini sebagai petunjuk yang lurus, Engkau mencukupkan kemaslahatan kami dan menjadikan kami termasuk golongan orang-orang yang mendapat petunjuk dan bukan golongan orang-orang yang sesat, juga tergolong orang yang mendapat hidayah bukan golongan yang dalam kebingungan.” Atau, “Jadikanlah segala urusan kami ini sebagai perkara yang benar.” (Lihat
al-Tafsir al-Munir
, 15/217)
Dr. Syihabuddin Abu Zahw menukilkan kisah rakannya, Dr. Abd al-Sami’ Anis, Professor dalam ilmu hadith di Universiti al-Syariqah yang berkata: “Hajatku telah diperolehi kerana melazimi membaca doa ini bersama keluargaku pada hari Jumaat dengan banyak kali.”
Dalam musafir kami ke bumi Turki pada awal tahun 2020, antara tempat yang kami lawati adalah di pinggir bandar Istanbul untuk bertemu salah seorang pakar hadith pada masa kini, al-Syeikh al-‘Allamah Muhammad ‘Awwamah. Kami berbincang banyak perkara terutamanya isu
corona virus
 yang mula meletus ketika itu dan kaitannya dengan hadith taun.
Sebelum kami berangkat, beliau memanggil kami dan ketika itu hampir kami menaiki kenderaan, lantas dipesan kepada kami doa ini. Saya terlupa sama ada doa:
رَبَّنَا آتِنَا مِن لَّدُنكَ رَحْمَةً وَهَيِّئْ لَنَا مِنْ أَمْرِنَا رَشَدًا
atau doa:
رَبَّنَا لَا تُزِغْ قُلُوبَنَا بَعْدَ إِذْ هَدَيْتَنَا وَهَبْ لَنَا مِن لَّدُنكَ رَحْمَةً ۚ إِنَّكَ أَنتَ الْوَهَّابُ.
Justeru saya syorkan supaya diamalkan kedua-duanya. Semoga Allah SWT kurniakan kepada kita agar dimakbulkan doa dan diberi kebaikan dalam hidup dengan kurniaan hajat-hajat yang kita mohonkan dari-Nya. Amin.
Bertarikh: 3 April 2023 bersamaan 12 Ramadhan 1444H


#1212: Tidur Banyak di Siang Ramadhan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t.
Apakah hukumnya jika seseorang itu banyak tidur pada bulan Ramadhan?
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
وَجَعَلْنَا نَوْمَكُمْ سُبَاتًا
Maksudnya:
 “
Dan Kami telah menjadikan tidur kamu untuk berehat.
”
(Surah al-Naba’: 9)
Menurut Ibn Kathir, tidur itu adalah memutuskan pergerakan bagi tujuan merehatkan diri daripada banyak bergerak dan berjalan pada urusan kehidupan bagi menempuh waktu siang. (Lihat
Tafsir Ibn Kathir
, 8/307).
Tidur ialah keadaan rehat dan tidak sedar terhadap apa-apa yang berlaku di sekeliling dalam tempoh tertentu. Tidur tidak sama dengan koma kerana orang yang tidur mudah terjaga. Manusia atau haiwan yang sedang tidur boleh terjaga dengan cepat, misalnya, akibat bunyi bising atau cahaya lampu yang terang. Semua manusia dan beberapa jenis haiwan mesti mempunyai jumlah tidur yang cukup dalam sehari pada sela masa yang tetap. Apa yang berlaku semasa tidur. Apabila seseorang itu tidur, semua aktiviti menurun dan otot berehat. Denyutan jantung dan kadar pernafasan menjadi perlahan. Orang itu, perlahan-lahan menjadi tidak sedar terhadap apa yang berlaku di sekelilingnya. Orang yang tidur menukar posisi keseluruhan badan sekurang-kurangnya 12 kali semasa tidur selama lapan jam. Kepala, tangan, atau kaki lebih kerap digerakkan.
Apa yang berlaku tanpa tidur.
 Orang yang tidak cukup tidur kehilangan tenaga dan menjadi cepat marah. Apabila tidak tidur selama dua hari, mereka mendapati bahawa perhatian menjadi kurang tajam. Seseorang hanya dapat melakukan tugas bersungguh-sungguh sekejap sahaja, kemudian dia akan rasa terganggu. Banyak kesilapan dilakukan, terutamanya dalam tugas rutin, dan terlepas perhatian pada masa tertentu. Setiap orang yang “tidak tidur” terlelap selama beberapa saat atau lebih. Orang itu betul-betul tidur nyenyak melainkan jika aktif secara berterusan. Orang yang tidak tidur selama lebih daripada tiga hari sukar berfikir, melihat, dan mendengar dengan jelas. Ada yang mengalami
halusinasi
, iaitu melihat sesuatu yang tidak benar-benar wujud. Mereka juga terkeliru antara khayalan dengan kehidupan sebenar dan sering terhenti kerana terlupa apabila berbual. Ada manusia yang tidak tidur selama 11 hari tetapi orang yang lama tidak tidur hilang hubungannya dengan realiti. Mereka berasa sangsi dan takut akan orang lain. Contohnya, mereka menyangka bahawa doktor ialah pengurus mayat yang datang untuk mengebumikan mereka, atau makanan yang dimakan mereka telah diracun.
Perlunya tidur.
 Tidur mengembalikan tenaga kepada tubuh, terutamanya kepada otak dan sistem saraf. Manusia memerlukan tidur gelombang perlahan dan juga tidur bermimpi. Kekurangan tidur gelombang perlahan tidak dapat ditukar ganti dengan penambahan tidur bermimpi dan begitulah juga hal yang sebaliknya. Tidur gelombang perlahan dapat membantu terutamanya dalam membentuk protein dan mengembalikan kawalan otak dan sistem saraf terhadap otot, kelenjar, dan sistem tubuh yang lain. Tidur bermimpi penting khususnya untuk mengekalkan aktiviti mental seperti pembelajaran, penaakulan, dan penyesuaian emosi. (Lihat
Ensiklopedia Dunia
, terj. DBP, 21/476-478).
Jelaslah bahawa tidur merupakan satu perkara lumrah bagi seorang manusia yang normal. Tidur yang cukup diperlukan oleh manusia untuk menjalankan aktiviti harian selain daripada makan dan minum. Walau bagaimanapun, tidur juga tidak lari daripada hukum taklif yang lima, iaitu harus, wajib, sunat, haram dan makruh. Ia bergantung kepada situasi dan keadaan tertentu. (Lihat
al-Mausu‘ah al-Fiqhiyyah al-Kuwaitiyah
, 42/17).
Berbalik kepada soalan yang diajukan, pada asasnya puasa yang sahih tidak ada kaitan dengan banyaknya tidur mahupun sedikitnya tidur di siang hari. Malah jika seseorang itu tidur sepanjang siang Ramadhan pun, ia tidak membatalkan puasa kerana tidur sepanjang hari bukanlah termasuk dalam perkara yang membatalkan puasa. Ini seperti mana yang dinyatakan oleh Imam al-Nawawi bahawa jika seseorang itu tidur sepanjang siang hari, maka sah puasanya menurut pendapat yang sahih lagi diketahui. (Lihat
Raudah al-Talibin
, 2/366).
Begitu juga Imam Syihabuddin al-Ramli juga ada menyebutkan, tidak memberi kemudharatan (kepada puasanya) sekiranya dia tidur nyenyak sehingga habisnya waktu siang mengikut pandangan yang sahih. Hal ini kerana dia tetap sebagai golongan yang diperintahkan oleh syara’ (untuk berpuasa). Lalu apabila dikejutkannya dan dia terjaga daripada tidurnya maka dia diwajibkan untuk mengqadha’kan solat yang tertinggal ketika tidur, bukan tertinggal disebabkan dia pengsan. (Lihat
Nihayah al-Muhtaj ila Syarh al-Minhaj
, 3/176).
Melainkan para ulama berpendapat makruh untuk banyak tidur di siang hari kerana ia menyebabkan seseorang itu terluput atau terlepas daripada melakukan amalan-amalan soleh di siang Ramadhan. Ini adalah sebagaimana yang disebut oleh Imam al-Hattab al-Maliki dalam kitabnya bahawa di antara perkara makruh ketika berpuasa adalah banyak tidur pada siang hari di bulan ramdhan. (Lihat
Mawahib al-Jalil
, 2/415).
Selain itu, perbuatan banyak tidur di siang Ramadhan juga adalah perbuatan yang boleh mengurangkan fadhilatnya serta berlawanan dengan adab dan hilangnya nikmat merasa kepayahan serta kesusahan berpuasa. Ini jelas bahawa kesusahan dalam menghadapi bulan ramadhan merupakan salah satu hikmah berpuasa bahawa Allah SWT ingin mentarbiah hambanya supaya sentiasa mengawal diri dan nafsu daripada memenuhi keinginannya serta sentiasa mengingati Allah SWT.
Hal ini seperti yang disebut oleh Imam al-Ghazali bahawa di antara adab berpuasa adalah tidak memperbanyakkan tidur pada siang hari, sehingga seseorang itu merasakan kelaparan, haus dan merasakan lemah keupayaannya. Maka dengan itu akan dibersihkan hatinya. (Lihat
Ihya’ Ulum al-Din
, 1/235).
Namun, terdapat hadith diriwayatkan daripada Abdullah bin Abu Aufa RA, dikatakan bahawa Nabi SAW bersabda:
نَوْمُ الصَّائِمِ عِبَادَةٌ، وَصَمْتُهُ تَسْبِيحٌ، وَدُعَاؤُهُ مُسْتَجَابٌ، وَعَمَلُهُ مُضَاعَفٌ
Maksudnya:
 “Tidur seorang yang berpuasa adalah ibadah, diamnya adalah tasbih, doanya mustajab dan amalannya berganda.”
Riwayat al-Baihaqi dalam
 Syu‘ab al-Iman
(3654)
Sekalipun begitu, hadith ini telah dinilai dha’if oleh para ulama kerana di dalam sanadnya terdapat lebih daripada seorang perawi yang dinilai dhaif oleh para ulama. Perbincangan lanjut berkenaan hadith ini boleh merujuk kepada artikel kami,
#924: Status Hadith Tidur Ketika Puasa Ibadah.[1]
Sekalipun begitu, tidur boleh menjadi ibadah apabila seseorang itu menetapkan di dalam hatinya bahawa dengan tidur tersebut untuk menjadikan dia kuat dalam beribadah kepada Allah SWT seperti membaca al-Quran, berzikir, menuntut ilmu dan lain-lain lagi. Justeru itu, tidur seseorang itu boleh menjadi ibadah bergantung kepada niatnya. Secara umumnya, tidur orang yang berpuasa adalah ibadah kerana dia tidur dalam keadaan dia sedang berpuasa. Selain itu juga, sememangnya Allah SWT menggandakan pahala amalan bagi orang yang berpuasa. Ini berdasarkan kepada sebuah hadith yang sahih yang diriwayatkan daripada Abu Hurairah RA, bahawa Nabi SAW bersabda:
كُلُّ عَمَلِ ابْنِ آدَمَ يُضَاعَفُ، الْحَسَنَةُ عَشْرُ أَمْثَالِهَا إِلَى سَبْعمِائَة ضِعْفٍ
Maksudnya:
 “Setiap amalan anak Adam akan digandakan, satu kebaikan digandakan dengan sepuluh kali sehingga tujuh ratus kali ganda.”
Riwayat Muslim (1151)
Justeru, kami berpendapat tidak mengapa, bahkan boleh jadi lebih baik lagi untuk tidur lebih sedikit daripada kebiasaan pada siang Ramadhan berbanding pada malamnya dengan tujuan ingin mengumpul kekuatan bagi melakukan ibadah pada malam harinya seperti solat tarawih, membaca al-Quran, tahajjud, qiamullail dan lain-lain.  Begitu juga bagi seseorang yang sangat memerlukan dan berhajat kepada tidur yang sedikit lama pada siangnya kerana terlalu letih, kurang sihat dan seumpamanya kerana Allah SWT telah menjadikan tidur untuk kita berehat daripada kepenatan dan sebagainya. Namun, janganlah tidur lama tersebut melampau-lampau sehingga menyebabkannya meninggalkan tugasan yang dipertanggungjawabkan ke atasnya seperti keluar mencari rezeki jika dia sebagai ketua keluarga, atau kewajipan solat, atau seumpamanya.
Pendapat yang ikami kemukakan ini bersamaan dengan syor dan cadangan yang diberi oleh Syeikh Abdul Aziz al-Tarifi. Begitu juga, pengalaman kami, masyarakat di Mekah, Madinah dan Arab pada musim Ramadhan, mereka menghidupkan malam dan pada
ghalib
nya selepas solat Subuh mereka tidur hingga menjelang hampir kepada waktu Zohor. Sebahagian yang lain pula, ada yang menyambung tidur sehingga hampir ke waktu Asar. Kemudian, mereka begitu aktif sehingga samapai ke sahur untuk melakukan pelbagai kehidupan termasuklah ibadah dan mengimarahkan masjid.
Jika dikhuatiri dia tidak dapat berjaga pada waktu solat disebabkan oleh sebelumnya telah berjaga malam yang lama misalnya, dan kebiasaannya dia memang susah untuk terjaga maka gunakanlah jam loceng atau alat-alat seumpamanya untuk mengejutnya pada waktu solat, atau memberi pesan kepada orang lain untuk mengejutkannya. Jika kebiasaannya dia memang akan terjaga pada waktu solat, namun ada hari-hari tertentu dia tenggelam dalam tidurnya, maka tidak mengapa. Ini berdasarkan hadith yang diriwayatkan dalam sahih Muslim, bahawa Nabi SAW bersabda kepada para sahabat ketika mereka tertidur pada waktu Subuh dalam salah satu ekspedisi peperangan:
أما إنّه ليسَ فِيَّ النَّوْمِ تَفْرِيطٌ، إنّما التَّفْرِيطُ على مَن لَمْ يُصَلِّ الصَّلاةَ حتّى يَجِيءَ وقْتُ الصَّلاةَ الأُخْرى
Maksudnya:
 “
Tidaklah dikatakan mengakhirkan (meremehkan) solat disebabkan tertidur, hanya sanya meremehkan (solat) itu bagi orang yang tidak menunaikan solat hingga tiba waktu solat yang lain
.”
Riwayat Muslim (681)
Imam al-Nawawi mensyarahkan lafaz “إنّه ليسَ فِيَّ النَّوْمِ تَفْرِيطٌ” dengan menyatakan bahawa di dalamnya terkandung dalil

berkenaan apa yang disepakati oleh para ulama, bahawa orang yang tidur tidak dikira sebagai mukallaf. Namun, wajib ke atasnya untuk mengqadha’kan semula solat yang ditinggalkan itu. Inilah mazhab (pendapat) yang sahih lagi terpilih di sisi ulama fiqh dan usul. (Lihat
al-Minhaj Syarh Sahih Muslim
, 5/186).

Kesimpulannya
Berdasarkan kepada perbahasan dan perbincangan di atas,
kami berpendapat bahawa tidur banyak pada siang Ramadhan adalah tidak mengapa, selagi mana dia tidak meninggalkan kewajipan yang telah diperintahkan kepadanya pada waktu siang seperti solat fardhu atau meninggalkan

tugasan yang dipertanggungjawabkan ke atasnya seperti keluar mencari rezeki, bekerja dan seumpamanya.
 Namun, sebahagian ulama menghukumkannya sebagai makruh disebabkan oleh terluputnya fadhilat dan amalan-amalan soleh di siang hari Ramadhan.
Secara umumnya bulan Ramadhan merupakan bulan ibadah siang dan malam, di mana pada malamnya kita melakukan ibadah seperti solat tarawih, membaca al-Quran, qiyamullail dan begitu juga siangnya, kita melakukan ibadah seperti berpuasa, membaca al-Quran dan lain-lain. Justeru, sebaiknya tidur banyak pada siang Ramadhan sewajarnya dilakukan sekadar yang diperlukan dan tidak melampau-lampau agar tidak terluput fadhilat dan amalan-amalan soleh yang boleh dilakukan pada siangnya.
Sekalipun begitu, tidak mengapa untuk seseorang itu tidur lebih sedikit daripada kebiasaan pada siangnya dengan tujuan mengumpul kekuatan bagi melakukan ibadah pada malamnya atau sangat memerlukan dan berhajat kepada tidur yang sedikit lama disebabkan terlalu letih, kurang sihat dan seumpamanya kerana Allah SWT telah menjadikan tidur untuk kita berehat daripada kepenatan dan sebagainya. Bahkan boleh jadi tidur pada siang Ramadhan dengan sebab tersebut turut diganjari pahala berdasarkan keumuman nas yang menyebutkan kelebihan berpuasa.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahu a‘lam.
[1]
 Lihat

https://maktabahalbakri.com/923-status-hadith-tidur-ketika-puasa-ibadah/
. Diakses pada 31 Mac 2023.
Bertarikh: 3 April 2023 bersamaan 12 Ramadhan 1444H


#1213: Intrajugular Chatheter

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya jururawat di sebuat pusat dialysis swasta. Saya nak tanya batal ke puasa seseorang pesakit jika seorang jururawat memberi ubat antibiotik di intrajugular chatheter. Adakah batal puasa pesakit tersebut?
Ubat tersebut diberi melalui tiub merah dan biru.
https://core4-cms.imgix.net/issue-2017/1121_FT1_Fig2.png
Jawapan:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Dalam menjawab persoalan ini, kami kemukakan terlebih dahulu:
Para ulama’ Syafi’iyyah mempunyai tiga pendapat dalam pengunaan jarum suntikan (al-ibrah) ketika berpuasa Mereka bersepakat hukumnya harus sekiranya darurat. Tetapi mereka berbeza pendapat pada batal ataupun tidak puasa:
Penggunaan jarum suntikan membatalkan puasa secara mutlak kerana ianya menyampaikan ‘ain kepada jauf.
Penggunaan jarum suntikan tidak membatalkan puasa secara mutlak kerana ianya tidak melalui saluran yang terbuka.
Penggunaan jarum suntikan sekiranya memberi khasiat, maka batal puasa. Sekiranya tidak, tetapi ia dalam urat-urat yang berongga, batal puasa. Manakala jika ia dalam otot, iaitu urat yang tidak berongga, tidak batal puasa. (Lihat
al-Taqrirat al-Sadidah
, hlm. 452)
Kami terangkan terlebih dahulu maksud antibiotik:
Menurut laman web MyHealth Kementerian Kesihatan Malaysia antibiotik adalah ubat yang digunakan untuk merawat jangkitan yang disebabkan oleh bakteria. Antibiotik tidak berkesan terhadap jangkitan virus seperti demam biasa, selesema dan bronkitis akut iaitu sejenis keradangan atau kerengsaan pada saluran pernafasan (tiub bronkiul) di dalam paru-paru. (Lihat
http://www.myhealth.gov.my/amalan-terbaik-untuk-antibiotik/
)
Berdasarkan nas yang kami nyatakan, kami berpendapat ia tidaklah batal kerana suntikan bukan melalui rongga yang terbuka dan keduanya, ia bukan bersifat makanan atau memberi khasiat, tetapi sebaliknya ubat-ubatan.
Semoga Allah SWT kurniakan kepada kita kefahaman dalam agama dengan sebaiknya. Amin.
Bertarikh: 3 April 2023 bersamaan 12 Ramadhan 1444H


#1214: Ubat Suboxone Film Ketika Puasa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Datuk Dr zulkifli. Adakah batal puasa seseorang itu kalau meletakkan ubat jenis filem dibawah lidah, apabila ubat itu cair, terus telan air ubat itu bersama dengan air liur kita. Jenis ubat yang saya maksudkan itu ialah (suboxone film).
Jawapan:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan memberi takrifan ringkas berkenaan ubat suboxone film yang tuan tanyakan. SUBOXONE (buprenorphine dan naloxone) Sublingual Film ® (CIII) ialah ubat preskripsi yang digunakan untuk merawat ketagihan opioid untuk orang dewasa dan merupakan sebahagian daripada program rawatan lengkap yang turut merangkumi kaunseling dan terapi tingkah laku. Ia adalah salah satu jenis ubat di bawah kategori sublingual medication. (Lihat
https://www.drugs.com/pro/suboxone-film.html#:~:text=SUBOXONE%20sublingual%20film%20is%20indicated,includes%20counseling%20and%20psychosocial%20support
.)
Sublingual Medication
Sublingual di dalam bahasa Latin membawa maksud ‘di bawah lidah’. Ianya merujuk kepada proses pengubatan bagi sesetengah penyakit di mana pil atau tablet diletakkan di bawah lidah dan ia kemudiannya meresap masuk ke dalam saluran darah manusia dengan lebih cepat.
Ianya berbeza dengan pengambilan ubat/pil secara oral (kaedah biasa dengan menelan ubat tersebut) kerana kaedah oral memerlukan sesuatu ubat itu melalui banyak proses sebelum ianya dihadamkan di dalam perut. Adapun ubat sublingual ini, ianya hanya diletakkan di bawah lidah dan setelah bertindak balas dengan mucouse membrane yang terletak di bawah lidah, ubat tersebut akan terus meresap ke dalam badan melalui saluran darah dan tindak balas terhadap ubat ini adalah sangat pantas tidak seperti kaedah pengubatan secara oral. Ini seperti mana yang terdapat di dalam ubat bagi mereka yang terkena serangan jantung yang memerlukan tindak balas ubat dengan kadar yang segera.
Terdapat banyak ubat yang dikategorikan sebagai sublingual medication, antaranya:
Ubat sakit jantung (nitroglycerin, verapamil)
Steroids
Sebahagian ubat Barbiturate
Enzyme
Vitamin
Sesetengah ubat bagi masalah mental.
Adakah Pengambilan Sublingual Medication Membatalkan Puasa?
Melihat kepada kaedah pengubatan sublingual ini, kami berpendapat bahawa pengambilan ubat jenis sebegini tidak membatalkan puasa. Mengikut mazhab al-Imam al-Syafi’e sesuatu ‘ain yang memasuki rongga yang terbuka maka ianya membatalkan puasa. Al-Jauf di sisi mazhab kita bermakna otak dan apa yang melepasi bahagian kerongkong hingga ke perut dan ianya berlainan dengan apa yang memasuki selain dari rongga yang terbuka. Seperti ubat yang diletakkan di atas luka, meskipun sampai ke dalam otak atau daging maka ianya tidak membatalkan puasa kerana ianya tidak dikira sebagai rongga yang terbuka. (Lihat
al-Mu’tamad fi al-Fiqh al-Syafi’e
, 2/181)
Adapun sublingual medication, ianya hanya diletakkan di bawah lidah dan tidak melepasi bahagian kerongkong dan terus meresap ke saluran darah dengan kadar yang pantas.
Ini sepertimana yang telah diputuskan oleh Majma’ al-Fiqh al-Islami yang mana setelah kajian dijalankan serta mendengar penjelasan daripada pakar perubatan dan para ulama’ memutuskan bahawa penggunaan sublingual medication tidak membatalkan puasa bagi penyakit jantung dan juga yang lainnya selagi mana ianya tidak ditelan melepasi kerongkong. (Lihat keputusan
Majma’ al-Fiqh al-Islami nombor 93 (1/10)
 yang telah diputuskan pada muktamar kali ke-10 di Jeddah pada 28 Jun sehingga 3 Julai 1997 yang mana sebelum itu, kajian mengenai ‘
Perkara-Perkara Yang Membatalkan Puasa Di Dalam Proses Perubatan
’ telah dibentangkan di Maghribi pada 14-17 Jun 1997)
Ini juga sepertimana yang telah difatwakan oleh Dar al-Ifta Jordan yang mana mengatakan: “Mengambil  ubat pil/tablet yang diletakkan di bawah lidah tidak membatalkan puasa kerana ianya tidak sampai kepada rongga yang terbuka. Tetapi,  jika ianya ditelan, maka batallah puasanya.” (Lihat
http://aliftaa.jo/ShowContent.aspx?Id=103
)
Jawapan yang sama juga telah diberikan oleh Dar al-Ifta Mesir yang mana mengatakan ianya tidak membatalkan puasa dan ianya telah dijawab oleh Mufti Mesir (sekarang) Prof. Dr. Shauqi Ibrahim ‘Allam Hafizahullah sejak tahun 2013 lagi. (Lihat
http://dar-alifta.org/AR/Default.aspx
.)
Justeru, kami katakan penggunaan suboxone film adalah tidak membatalkan puasa kerana darurat dan juga tidak sampai kepada
jauf
. Semoga kita diberi kefahaman berkenaan dengan agama kita. Amin.
Bertarikh: 3 April 2023 bersamaan 12 Ramadhan 1444H


#1215: Bisikan Atau Lintasan Hati

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya inginkan jawapan dan kepastian. Saya asyik dibelenggu dengan lintasan hati / bisikan yang tidak sepatutnya. Contoh terlintas “aku bukan islam” atau kadang-kadang menghina Allah. Dia datang bukan atas kehendak saya. Perasaan itu saya tidak boleh nak kawal. Kadang-kadang dia hilang, kemudian datang semula.
Adakah saya dah dikira kufur / murtad? Perasaan itu datang sampai saya tidak boleh nak mengawalnya. Kadang-kadang nak fikir benda lain, tetapi yang datang yang tidak sepatutnya. Bila perkara itu datang saya cepat-cepat mengucap semula.
Jawapan:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Dalam menjawab persoalan ini, ia termasuk dalam was-was. Justeru, wajib kita mujahadah untuk menyahkan was-was dari hati kita. Lintasan tersebut hendaklah dinafikan dan jangan ikutkan hati serta layan perasaan. Sebaliknya, banyakkan zikrullah dan membaca al-
muawwizatain
 dengan banyak.
Apa yang berlaku kepada saudara tidaklah jatuh kufur tetapi jangan sekali-kali membiarkan terbelenggu dengan sifat was-was kerana dibimbangi akan terkeluar dengan lafaz seperti , “Aku kufur atau bukan Islam.”
Saya sebutkan di sini sebahagian dari cara-cara untuk mengatasi was-was, antaranya:
Memohon Perlindungan Allah SWT: Syaitan akan selalu datang untuk membisikkan was-was kepada manusia. Disebabkan itu, perlindungan daripada Allah SWT teramatlah penting dalam usaha mengekangnya. Dalam sebuah hadith, diriwayatkan bahawa Rasulullah SAW pernah ditanyaoleh sahabat yang mana syaitan telah datang dan mengganggu ketikamana dia dalam solat dan bacaannya. Lalu Nabi SAW bersabda:
ذَاكَ شَيْطَانٌ يُقَالُ لَهُ خِنْزِبٌ فَإِذَا أَحْسَسْتَهُ فَتَعَوَّذْ بِاللَّهِ مِنْهُ وَاتْفِلْ عَلَى يَسَارِكَ ثَلاَثًا
Maksudnya: “
Itu adalah syaitan yang namanya Khinzib. Jika kamu merasa akan gangguannya, maka mohonlah perlindungan daripada Allah SWT dan ludahlah ke bahagian kirimu sebanyak tiga kali.”
Riwayat Muslim (2203)
Mengambil Sikap Tidak Peduli: iaitu dengan membiarkan perasaan was-was tersebut. Ini sepertimana yang ditanyakan kepada al-Imam Ibn Hajar al-Haitami Rahimahullah mengenai ubat bagi penyakit was-was. Maka jawab beliau Rahimahullah:
لَهُ دَوَاءٌ نَافِعٌ وَهُوَ الْإِعْرَاضُ عَنْهَا جُمْلَةً كَافِيَةً. وَإِنْ كَانَ فِي النَّفْسِ مِنْ التَّرَدُّدِ مَا كَانَ – فَإِنَّهُ مَتَى لَمْ يَلْتَفِتْ لِذَلِكَ لَمْ يَثْبُتْ بَلْ يَذْهَبُ بَعْدَ زَمَنٍ قَلِيلٍ كَمَا جَرَّبَ ذَلِكَ الْمُوَفَّقُونَ، وَأَمَّا مَنْ أَصْغَى إلَيْهَا وَعَمِلَ بِقَضِيَّتِهَا فَإِنَّهَا لَا تَزَالُ تَزْدَادُ بِهِ حَتَّى تُخْرِجَهُ إلَى حَيِّزِ الْمَجَانِينِ بَلْ وَأَقْبَحَ مِنْهُمْ، كَمَا شَاهَدْنَاهُ فِي كَثِيرِينَ مِمَّنْ اُبْتُلُوا بِهَا وَأَصْغَوْا إلَيْهَا وَإِلَى شَيْطَانِهَا
Maksudnya: “Baginya (penyakit was-was itu) ubat yang sangat bemanfaat iaitu bersikap tidak peduli secara keseluruhannya (dalam perkara yang di was-waskan itu). Meskipun di dalam dirinya terdapat perasaan was-was, selagi mana dia tidak melihat, mengambil peduli perkara was-was tersebut maka ianya tidak akan tetap bahkan akan hilang selepas beberapa ketika. Ini sepertimana yang telah dilalui oleh mereka yang telah diberi petunjuk untuk terlepas dari penyakit was-was ini. Adapun mereka yang mendengar (mengambil peduli was-was tersebut) dan mengikutinya, was-was tersebut tidak akan hilang bahkan bertambah sehingga menjadikannya gila dan boleh jadi lebih buruk dari itu sepertimana yang kita saksikan pada kebanyakan mereka yang ditimpa penyakit was-was yang mendengar dari bisikian syaitan.” (Lihat
al-Fatawa al-Fiqhiyyah al-Kubra
, 1/149)
Bersabar Dan Terus Mencuba: Mereka yang ditimpa penyakit was-was ini sebenarnya sedang diuji. Ianya adalah ujian menentang syaitan kerana was-was itu adalah daripada syaitan. Dalam diuji, seseorang itu perlulah sentiasa bersabar dan terus berlatih untuk menghindari penyakit was-was. Al-Imam Ibn Hajar al-Haitami Rahimahullah menukilkan perkataan Sultan al-Ulama’ al-‘Izz bin Abd al-Salam yang mana menyebut:
دَوَاءُ الْوَسْوَسَةِ أَنْ يَعْتَقِدَ أَنَّ ذَلِكَ خَاطِرٌ شَيْطَانِيٌّ، وَأَنَّ إبْلِيسَ هُوَ الَّذِي أَوْرَدَهُ عَلَيْهِ وَأَنَّهُ يُقَاتِلُهُ، فَيَكُونُ لَهُ ثَوَابُ الْمُجَاهِدِ؛ لِأَنَّهُ يُحَارِبُ عَدُوَّ اللَّهِ، فَإِذَا اسْتَشْعَرَ ذَلِكَ فَرَّ عَنْهُ
Maksudnya: Ubat bagi penyakit was-was ini adalah dengan beriktikad bahawa ianya adalah godaan syaitan dan sesungguhnya iblis, dialah yang sedang dibawa dan sedang diperangi dan baginya pahala seorang yang sedang berjihad kerana sedang memerangi musuh Allah. Sekiranya dia merasa was-was maka dia akan menghindarinya. (Lihat
al-Fatawa al-Fiqhiyyah al-Kubra
, 1/150)
Mempelajari Tatacara Ibadah Yang Sahih: Mempelajari yang sahih dari tatacara beribadat dapat membantu dalam menghindari penyakit was-was. Seseorang yang ampuh pengetahuannya dalam soal agama akan mudah terpengaruh dan terikut-ikut dengan trend beragama tanpa ilmu yang benar dan akhirnya akan mengelirukan dirinya. Penyakit was-was akan mudah mengambil alih peranan akal dan jantung hati mereka yang beramal namun tidak mengatahui akan kesahihannya.
Al-Imam Ibn Hajar al-Haitami Rahimahullah sekali lagi menyebutkan:
أَنَّ الْوَسْوَسَةَ لَا تُسَلَّطُ إلَّا عَلَى مَنْ اسْتَحْكَمَ عَلَيْهِ الْجَهْلُ وَالْخَبَلُ وَصَارَ لَا تَمْيِيزَ لَهُ، وَأَمَّا مَنْ كَانَ عَلَى حَقِيقَةِ الْعِلْمِ وَالْعَقْلِ فَإِنَّهُ لَا يَخْرُجُ عَنْ الِاتِّبَاعِ وَلَا يَمِيلُ إلَى الِابْتِدَاعِ
Maksudnya: Sesungguhnya was-was itu tidak akan menguasai melainkan ke atas mereka yang jahil dan kurang akal yang tidak dapat membezakan (antara yang sahih ataupun tidak). Sedangkan mereka yang berada di atas hakikat ilmu dan akal tidak akan terkeluar daripada mengikut petunjuk dan tidak pula cenderung kepada perlakuan bid’ah. (Lihat
 al-Fatawa al-Fiqhiyyah al-Kubra
, 1/150)
Selalulah kita untuk berada di dalam majlis ilmu untuk mempelajari ilmu agama khususnya dalam bab ibadat. Semoga dengan kehadiran kita ke majlis-majlis ilmu tersebut dapat menambahkan pengetahuan kita dalam beragama seterusnya dapat menghindar kita dari ditimpa penyakit was-was.
Selain itu, boleh juga berdoa kepada Allah SWT, sepertimana yang telah diajarkan oleh Allah SWT:
وَقُل رَّبِّ أَعُوذُ بِكَ مِنۡ هَمَزَٰتِ ٱلشَّيَٰطِينِ ٩٧ وَأَعُوذُ بِكَ رَبِّ أَن يَحۡضُرُونِ
٩
Maksudnya:
Dan katakanlah:

“Ya Tuhanku aku berlindung kepada Engkau dari bisikan-bisikan syaitan. Dan aku berlindung (pula) kepada Engkau ya Tuhanku, dari kedatangan mereka kepadaku.”
(Surah al-Mu’minun: 97-98)
Juga doa yang biasa diamalkan oleh Rasulullah SAW seperti yang diriwayatkan oleh Saidina Aisyah R. Anha:
يَا مُقَلِّبَ الْقُلُوبِ ثَبِّتْ قَلْبِي عَلَى دِينِكَ وَطَاعَتِكَ
Maksudnya:
“Wahai (Tuhan) yang membolak-balikkan hati-hati, tetapkanlah hatiku atas agama-Mu dan ketaatan kepada-Mu.”
Riwayat Imam Ahmad (26133) dalam Musnad.
Akhir kalam, dengan sedikit perkongsian yang kami berikan ini, sedikit sebanyak dapat membantu dalam memperbaiki mutu ibadah kita di samping dapat menjauhkan kita dari penyakit was-was ini.
Sentiasalah kita berdoa kepada Allah SWT agar sentiasa berada di bawah petunjuk hidayah-Nya agar dapat melakukan amal ibadah dengan cara yang sahih dan aman dari segala kekacauan dalaman ataupun luaran. Amin.
Bertarikh: 3 April 2023 bersamaan 12 Ramadhan 1444H


#1216: Wanita Solat Tarawih di Rumah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Saya ingin bertanya dan mendapatkan pandangan Datuk berkenaan ibadah solat tarawih. Sebagai seorang wanita (surirumah) mana yang lebih afdhal, solat tarawih sendirian di rumah atau berjemaah di masjid. Penjelasan dari Datuk sangat saya hargai. Terima kasih. Ramadhan Kareem.
Jawapan:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Umat Islam semestinya tidak melepaskan peluang menggandakan amal ibadah pada bulan Ramadan, terutamanya ibadah solat tarawih secara berjemaah di masjid. Dalam mencari fadilat sesuatu amalan, wujud persoalan mengenai tempat solat tarawih yang paling afdal bagi wanita.
Isu ini telah dibahaskan dalam artikel Pejabat Mufti Wilayah Persekutuan iaitu Al-Kafi li al-Fatawi #936: Tempat Solat Terbaik Bagi Seorang Wanita[1]. Ini berdasarkan satu hadis Rasulullah SAW:
صلاةُ المرأةِ في بيتها أفضلُ من صلاتها في حُجْرَتِها، وصلاتُها في مخدَعِها أفضلُ من صلاتها في بيتها
Maksudnya: “Solat seorang wanita di rumahnya adalah lebih afdal daripada solat di halaman rumahnya dan solat di bilik tidur / bilik persendirian adalah lebih baik daripada solat di rumahnya.”
Riwayat Abu Daud (570)
Imam al-Nawawi menyatakan bahawa yang dimaksudkan dengan larangan tersebut ialah makruh tanzih kerana keadaan wanita pada zaman itu mengamalkan tabarruj dalam berhias, justeru solat di rumah adalah lebih baik bagi wanita bagi mengelak fitnah. (Lihat
‘Aun al-Ma;bud Syarh Sunan Abi Daud
, 2/193)
Walaupun rumah ialah tempat terbaik bagi seorang wanita melaksanakan solat, namun Islam tidak menghalang wanita untuk pergi ke masjid. Sebagaimana yang disebutkan dalam sebuah hadis, Rasulullah SAW bersabda:
لا تمنعوا إماءَ الله مساجدَ الله، ولكن لِيَخرُجْنَّ وهنَّ تَفِلات
Maksudnya: “Janganlah kamu melarang hamba-hamba Allah dari kalangan wanita untuk pergi ke masjid, tetapi mereka boleh keluar dalam keadaan tidak memakai wangi-wangian.”
Riwayat Abu Daud (565)
Melihat kepada keadaan kini, kita dapati wanita keluar solat di masjid lebih selamat daripada fitnah berbanding keluar ke tempat-tempat awam yang lain seperti pusat membeli-belah atau aktiviti sukan di pusat sukan. Fitnah di tempat-tempat tersebut lebih besar dan perlu lebih berjaga-jaga berbanding fitnah bagi wanita ketika solat jemaah di masjid.
Kelebihan melaksanakan ibadah secara berjemaah di masjid turut boleh dinikmati oleh wanita lebih-lebih lagi untuk mengejar fadilat dan pahala solat tarawih berjemaah dan mendengar bacaan imam yang dapat memberikan motivasi dan semangat untuk melaksanakan ibadah pada setiap malam Ramadan.
Dalam situasi di Malaysia, alhamdulillah, keamanan dan keharmonian dapat dirasai dalam kehidupan
hatta
 waktu malam sekali pun bagi mereka yang ingin pergi berjemaah di masjid. Sementelahan lagi sekarang banyak kawasan mempunyai taman-taman perumahan yang disediakan dengan kelengkapan seperti
guard
dan lain-lain. Justeru, saya berpendapat jika sekiranya wanita ini pergi ke masjid sementelahan lagi jika bersama suami atau keluarga bagi memberi semangat dan motivasi untuknya melaksanakan ibadah solat tarawih dan mendengar tazkirah, maka sudah tentu lebih baik dia solat di masjid.
Namun begitu, wanita yang pergi ke masjid perlu mendapat keizinan suami, tidak memakai wangi-wangian, tidak tabarruj serta sentiasa menjaga adab dan kehormatan sebagai seorang Muslimah agar dapat melindungi diri masing-masing daripada sebarang fitnah.
Wallahu a’lam.

Bertarikh: 3 April 2023 bersamaan 12 Ramadhan 1444H


#1217: Mandi Wajib Sebelum Fajar di Bulan Ramadhan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Apa hukum mandi wajib sebelum fajar di bulan Ramadhan dan selepas fajar?
Jawapan:
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Kami mulakan perbincangan ini dengan menyatakan hukum mendatangi isteri di malam hari bulan Ramadhan, hukumnya adalah harus berdasarkan firman Allah SWT:
عَلِمَ اللهُ أَنَّكُمْ كُنْتُمْ تَخْتَانُونَ أَنْفُسَكُمْ فَتَابَ عَلَيْكُمْ وَعَفَا عَنكُمْ فَالْئٰنَ بَاشِرُوهُنَّ وَابْتَغُوا مَا كَتَبَ اللهُ لَكُمْ
Maksudnya:
“Allah mengetahui bahawasanya kamu menghianati diri kamu (dengan mendatangi isteri kamu). Maka sekarang datangilah isteri-isteri kamu dan carilah apa-apa yang telah ditetapkan oleh Allah bagi kamu”.
[1]
Imam Ibn Kathir ketika menafsirkan ayat di atas, beliau menyebutkan bahawa ayat ini merupakan keringanan yang Allah berikan kepada umat Islam pada malam Ramadhan. Sebelum diturunkan keringanan ini, umat Islam pada asalnya diharamkan untuk makan minum dan mendatangi isteri-isteri mereka selepas selesai solat isyak atau selepas bangun daripada tidur malam. Perkara ini menyukarkan mereka, ada sahabat yang pernah jatuh pengsan kerana tertidur selepas masuknya waktu berbuka tanpa sempat menjamah makanan.[2]
Diriwayatkan oleh Al-Barra’ RA bahawa Qays bin Sirmah Al-Ansari RA pernah pulang daripada berkerja dan bertanya pada isterinya jika ada disediakan makanan untuk berbuka:
أَعِنْدَكِ طَعَامٌ؟ قَالَتْ: لَا، وَلَكِنْ أَنْطَلِقُ فَأَطْلُبُ لَكَ. وَكَانَ يَوْمَهُ يَعْمَلُ، فَغَلَبَتْهُ عَيْنَاهُ، فَجَاءَتْهُ امْرَأَتُهُ، فَلَمَّا رَأَتْهُ قَالَتْ: خَيْبَةً لَكَ، فَلَمَّا انْتَصَفَ النَّهَارُ غُشِيَ عَلَيْهِ، فَذُكِرَ ذَلِكَ لِلنَّبِيِّ ﷺ، فَنَزَلَتْ هَذِهِ الْآيَةُ
Maksudnya:

“Adakah kamu ada makan (untuk berbuka)? Jawab isterinya: Tidak, tapi aku akan dan carikan untuk kamu (berbuka). Qays ini berkerja pada siang hari, maka dia tertidur (kepenatan ketika menunggu isterinya). Apabila isterinya pulang dan mendapati dia tertidur, isterinya berkata: Kasihan kamu. Keesokan harinya, Qays jatuh pengsan pada tengahari (ketika sedang berkerja). Lalu peristiwa ini diceritakan kepada Rasulullah SAW. Maka turunlah ayat ini (Al-Baqarah: 187)”.
Riwayat Al-Bukhari (1816)
Selepas turunnya ayat ini, kaum muslimin pun berasa sangat gembira kerana tidak lagi merasa kesukaran di malam Ramadhan untuk makan minum atau mendatangi isteri-isteri mereka.
Mandi Wajib Sebelum Fajar
Berbalik kepada persoalan utama, mandi wajib sebelum fajar adalah digalakkan dan lebih utama. Hal yang demikian kerana ulama’ berbeza pendapat mengenai mandi wajib selepas fajar, dan keluar daripada perbezaan pendapat adalah lebih utama berdasarkan kaedah fiqhiyyah:
الخُرُوجُ مِنَ الْخِلَافِ مُسْتَحَبٌّ
Maksudnya:
 “Keluar daripada khilaf (perbezan pendapat) adalah digalakkan”.
Imam Tajuddin Al-Subki mengatakan bahawa galakan keluar daripada perbezaan pendapat tidaklah menjadi keutamaan pada semua keadaan, ia mestilah merangkumi dua syarat berikut:

Keluarnya dari perbezaan pendapat tersebut tidak mendorong seseorang melakukan perkara lain yang syara’ perintahkan untuk berjaga-jaga, seperti meninggalkan sunnah yang sahih.

Dan juga mestilah tidak mendorong seseorang itu melakukan perkara yang ditegah syara’, seperti melakukan perkara yang makruh.[3]
Akan tetapi jika seseorang itu tidak sempat untuk mandi wajib sehingga terbitnya fajar, tidaklah batal puasanya walau dalam keadaan junub. Begitu juga hukum untuk wanita yang putus haid atau nifasnya di malam hari Ramadhan. Imam Nawawi menyebutkan, inilah pandangan yang dipegang oleh majoriti ulama’ daripada kalangan sahabat dan tabi’in.
Banyak dalil yang menguatkan pandangan ini, antaranya:
Allah SWT berfirman selepas ayat
rukhsoh
(keringanan) di atas:
وَكُلُوا وَاشْرَبُوا حَتَّى يَتَبَيَّنَ لَكُمُ الْخَيْطُ الأَبْيَضُ مِنَ الْخَيْطِ الأَسْوَدِ مِنَ الْفَجْرِ ثُمَّ أَتِمُّوا الصِّيَامَ إِلَى اللَّيْلِ
Maksudnya:
“Dan makanlah dan minumlah sehingga nyata kepada kamu benang putih (cahaya siang) dari benang gelap (kegelapan malam), iaitu waktu fajar. Kemudian sempurnakanlah puasa itu sehingga waktu malam (maghrib)”.
[4]
Imam Nawawi ketika berhujjah dengan ayat ini menyebutkan[5], jika seseorang itu mendatangi isterinya sepanjang malam, sudah pasti dia akan berada dalam keadaan junub ketika terbitnya fajar. Dan terdapat banyak hadith sahih antaranya yang diriwayatkan oleh ‘Aisyah dan Ummu Salamah R.Anhuma, kata mereka:
أَنَّ رَسُولَ ﷺكَانَ يُدْرِكُهُ الْفَجْرُ، وَهُوَ جُنُبٌ مِنْ أَهْلِهِ، ثُمَّ يَغْتَسِلُ وَيَصُومُ
Maksudnya:
“Rasulullah SAW ketika terbit fajar beliau dalam keadaan junub dari mendatangi isterinya, kemudian beliau mandi dan puasa”.
Riwayat Al-Bukhari (1825)
Terdapat juga riwayat lain yang diriwayatkan oleh ‘Aisyah RA, katanya:
قَدْ كَانَ رَسُولُ اللَّهِ صَلَّى اللَّهُ عَلَيْهِ وَسَلَّمَ يُدْرِكُهُ الْفَجْرُ فِي رَمَضَانَ وَهُوَ جُنُبٌ، مِنْ غَيْرِ حُلُمٍ فَيَغْتَسِلْ وَيَصُومُ
Maksudnya:
“Rasulullah SAW ketika terbit fajar di bulan Ramadhan, beliau dalam keadaan junub bukan kerana mimpi basah (tetapi kerana mendatangi isteri baginda), kemudian beliau mandi dan puasa”.
Riwayat Muslim (1109)
‘Aisyah RA juga ada meriwayatkan hadith lainnya, ketika datang seorang lelaki untuk meminta fatwa daripada Nabi SAW kerana lelaki tersebut berada dalam junub ketika terbitnya fajar, sama ada dia perlu berpuasa atau tidak. Lalu Baginda SAW menjawab:
وَأَنَا تُدْرِكُنِي الصَّلَاةُ وَأَنَا جُنُبٌ فَأَصُومُ
Maksudnya:
“Aku juga pernah berada dalam keadaan junub ketika masuknya waktu solat (fajar), lalu aku (teruskan) berpuasa”.
Riwayat Muslim (1110)
Nas-nas di atas menunjukkan keharusan mandi wajib selepas fajar tetapi sebagai mana kami tegaskan bahawa mandi sebelum fajar lebih baik kerana ketika itu kita berada dalam keadaan berpuasa.
Kesimpulan
Kami menyimpulkan berdasarkan perbincangan di atas bahawa
mandi wajib sebelum fajar lebih utama
 bagi mengeluarkan diri daripada perbezaan pendapat. Dan
tidak menjadi masalah jika tidak sempat untuk mandi wajib
 sehingga terbitnya fajar, hal yang demikian kerana kuatnya dalil pandangan yang mengatakan puasa orang yang berjunub itu sahih.
Kami mengatakan bahawa
berhati-hati dalam masalah yang mempunyai perbezaan pendapat itu lebih utama
 selagimana ia tidak mendorong seseorang meninggalkan amalan sunnah atau mendorong seseorang itu melakukan perkara yang ditegah oleh syara’.

Wallahua
‘
lam.

[1]
 Surah Al-Baqarah: 187.
[2]
 Lihat
Tafsir Ibn Kathir
, 1/375.
[3]
 Lihat
Al-Asybah wa Al-Nazair
, 1/112.
[4]
 Surah Al-Baqarah: 187.
[5]
 Lihat
Al-Majmu’
, 6/308.
Bertarikh: 3 April 2023 bersamaan 12 Ramadhan 1444H


#1218: Berbuka Puasa di atas Kapal Terbang

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ada soalan. Saya sering bermusafir dengan menaiki kapal terbang. Oleh itu, pada bulan Ramadhan ini, saya memilih untuk berpuasa sahaja. Soalan saya, bagaimanakah saya hendak berbuka puasa, adakah saya perlu mengikut waktu negara saya iaitu Malaysia, atau waktu tempat yang dituju, atau waktu negara yang sedang dilalui oleh kapal terbang. Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Persoalan ini berkait rapat dengan waktu berbuka puasa. Pada asasnya, waktu berbuka atau iftar itu adalah apabila tibanya waktu malam — iaitu matahari terbenam. Hal ini jelas seperti mana hadith yang diriwayatkan oleh Umar bin al-Khattab R.A, bahawa Nabi SAW bersabda:
إِذَا أَقْبَلَ اللَّيْلُ مِنْ هَا هُنَا، وَأَدْبَرَ النَّهَارُ مِنْ هَا هُنَا، وَغَرَبَتِ الشَّمْسُ فَقَدْ أَفْطَرَ الصَّائِمُ
Maksudnya: “
Apabila malam telah tiba dari arah ini, dan siang telah berlalu dari arah ini serta matahari telah terbenam, maka orang yang berpuasa boleh berbuka.
”
Riwayat al-Bukhari (1954) dan Muslim (1100)
Begitu juga Imam al-Nawawi turut menyatakan bahawa selesai dan sempurnanya puasa itu dengan terbenamnya matahari seperti mana yang disepakati oleh seluruh kaum Muslimin. (Lihat
al-Majmu‘ Syarh al-Muhazzab
, 6/304).
Justeru, berbalik kepada soalan yang diajukan, seseorang yang berpuasa tidak boleh berbuka puasa melainkan apabila terbenamnya matahari di tempat dia berada mengikut waktu terbenamnya matahari pada tempat tersebut. Apabila dia sampai di tempat yang dituju, dan matahari di tempat tersebut masih belum lagi terbenam, maka dia tidak boleh berbuka puasa sehinggalah terbenamnya matahari sekalipun tempohnya masih lagi panjang. Hal ini berdasarkan firman Allah SWT:
ثُمَّ أَتِمُّوا الصِّيَامَ إِلَى اللَّيْلِ
Maksudnya: “
Kemudian sempurnakanlah puasa itu sehingga waktu malam (maghrib).
”
(Surah al-Baqarah: 187)
Begitu juga berdasarkan sabda Nabi SAW:
إِذَا أَقْبَلَ اللَّيْلُ مِنْ هَا هُنَا، وَأَدْبَرَ النَّهَارُ مِنْ هَا هُنَا، وَغَرَبَتِ الشَّمْسُ فَقَدْ أَفْطَرَ الصَّائِمُ
Maksudnya: “
Apabila malam telah tiba dari arah ini, dan siang telah berlalu dari arah ini serta matahari telah terbenam, maka orang yang berpuasa boleh berbuka.
”
Riwayat al-Bukhari (1954) dan Muslim (1100)
Justeru, bagi setiap orang yang berpuasa untuk mengikut hukum atau ketetapan waktu berbuka di tempat dia berada, sama ada di permukaan bumi atau di dalam kapal terbang di atas udara.
Syeikh Muhammad Soleh al-Munajjid menyebutkan dalam
Sab‘un Mas’alah fi al-Siyam
 bahawa jika matahari telah terbenam, lalu dia telah berbuka sebelum menaiki kapal terbang, kemudian dia menaiki kapal terbang lalu dia melihat matahari. Justeru tidak wajib untuknya menahan diri (yakni berpuasa) kerana dia telah menyempurnakan puasanya sepanjang hari, maka tidak ada jalan baginya untuk kembali beribadat selepas selesai melakukannya. Jika dia menaiki kapal terbang sebelum terbenamnya matahari, dan berkeinginan untuk menyempurnakan puasanya pada hari tersebut dalam permusafirannya,
maka janganlah dia berbuka melainkan apabila terbenamnya matahari mengikut tempat di mana dia sedang berada dari arah udara.
 Selain itu, tidak boleh bagi juruterbang untuk menurunkan kapal terbang ke tahap tidak kelihatannya matahari bagi sebab berbuka puasa kerana ia dikira satu penipuan. Akan tetapi jika kapal terbang itu diturunkan (terbang rendah) kerana suatu maslahah penerbangan, lalu lingkaran matahari itu tidak kelihatan, maka dia boleh berbuka puasa.[1]
Berkenaan hal ini, Dr. Abdullah al-Sakakir dalam makalahnya yang bertajuk, “
Fiqh Nawazil al-Siyam
,” juga ada menyebutkan bahawa orang yang sedang berpuasa yang melakukan permusafiran ke arah barat ketika hampirnya terbenam matahari di negaranya, lalu baginya terbenamnya matahari menjadi terlambat, sebagaimana jika  matahari terbenam di negaranya pada jam 6 petang dan 10 minit sebelum jam 6 petang dia menaiki kapal terbang melakukan permusafiran ke arah barat, maka setiap perjalanannya pada laluan itu maka waktu siang akan menjadi panjang, matahari tidak terbenam di ufuk barat kecuali pada pukul 8. Jadi, berbaki masa satu atau dua jam (sebelum matahari terbenam) dan (ketika itu) matahari masih lagi terang benderang, maka apakah yang kita perlu katakan kepadanya?
Kita katakan bahawa orang tersebut tidak boleh berbuka puasa sehinggalah terbenamnya matahari, sekalipun bertambah ke atasnya dua jam, 4 jam, 5 jam, atau lebih lagi. Dia diberi pilihan, sama ada mengambil hukum sebagai musafir lalu membatalkan puasanya berdasarkan
rukhsah
 yang diberikan, atau dia tetap meneruskan puasanya sehingga sempurna (tempohnya) kerana al-Quran telah menetapkan bagi waktu berbuka itu tempohnya. Firman Allah SWT:
ثُمَّ أَتِمُّوا الصِّيَامَ إِلَى اللَّيْلِ
Maksudnya: “
Kemudian sempurnakanlah puasa itu sehingga waktu malam (maghrib).
”
(Surah al-Baqarah: 187)
Begitu juga berdasarkan sabda Nabi SAW sebagaimana yang telah disebutkan sebelum ini. Justeru, selama mana matahari belum lagi terbenam, maka tempoh satu hari (untuk berpuasa) bagi orang tersebut masih lagi belum selesai, dan dia diwajibkan untuk terus menahan (yakni berpuasa) sehingga terbenamnya matahari, atau dia mengambil rukhsah dengan membatalkan puasanya dan mengqadha’kannya semula pada hari yang lain.[2]
Selain itu,
al-Lajnah al-Da’imah
 juga ada ditanya berkenaan orang yang berpuasa jika dia sedang berada di dalam kapal terbang, lalu dia mengetahui waktu berbuka puasa negara yang berhampiran menggunakan jam atau televisyen, maka adakah dia dibolehkan berbuka puasa, dalam keadaan dia melihat matahari dengan sebab ketinggian kapal terbang?
Mereka menjawab, jika orang yang berpuasa yang sedang berada di dalam kapal terbang mengetahui waktu berbuka negara yang berhampiran melalui jam dan televisyen, sedangkan dia masih lagi melihat matahari dengan sebab ketinggian kapal terbang, maka dia tidak boleh berbuka puasa kerana Allah SWT berfirman:
ثُمَّ أَتِمُّوا الصِّيَامَ إِلَى اللَّيْلِ
Maksudnya: “
Kemudian sempurnakanlah puasa itu sehingga waktu malam (maghrib).
”
(Surah al-Baqarah: 187)
Perkara ini tidak terpakai pada hak dirinya selagi mana dia masih lagi melihat matahari.
Begitu juga dalam soalan yang lain, mereka menjawab, sekiranya seseorang yang berpuasa itu sedang berada di dalam kapal terbang pada waktu siang Ramadhan, dan dia ingin meneruskan puasanya sehingga malam (waktu Maghrib), maka tidak boleh baginya untuk berbuka melainkan setelah terbenamnya matahari untuk penumpang. (Lihat
Fatawa al-Lajnah al-Da’imah
, 10/136-137).
Manakala
Dar al-Ifta’ al-Misriyyah
 dalam fatwa mereka ketika menjawab persoalan orang yang hendak berbuka puasa di udara menyatakan bahawa orang yang berpuasa yang sedang bermusafir di udara, berbuka puasa apabila tenggelamnya matahari pada penglihatannya, pada tempat dia sedang berada ketika itu, bukanlah berdasarkan waktu negara asalnya atau negara yang sedang dilaluinya, tetapi ketika tenggelamnya matahari keseluruhan lingkarannya berdasarkan pandangan matanya. Jika susah baginya untuk berbuat demikian, maka dia boleh berbuka puasa disebabkan oleh
masyaqqah
 dan kesukaran dalam permusafiran itu dan bukannya kerana satu hari telah berlalu. Jika dia berbuka puasa (disebabkan itu) maka wajib ke atasnya untuk mengqadha’kannya semula mengikut bilangan hari yang ditinggalkan (tidak berpuasa). Apa yang dikatakan oleh juruterbang berkenaan waktu iftar (berbuka puasa) mengikut miqat negara asal atau negara semasa (yang sedang dilalui) tanpa mengambil kira terbenamnya matahari di hadapan mereka adalah tidak sahih benar menurut syarak.[3]
Maka jelaslah bahawa waktu berbuka itu berdasarkan tempat setiap orang yang berpuasa itu berada. Bukan berdasarkan waktu negara asal, negara yang dilalui apatah lagi negara yang dituju meskipun waktu-waktu tersebut dipaparkan secara tepat di dalam kapal terbang.
Oleh itu, hendaklah orang yang berpuasa memastikan bahawa waktu malam benar-benar telah masuk. Maka, para fuqaha’ menerangkan kaedah menentukan waktu malam berdasarkan situasi-situasi tertentu terutamanya sekiranya kapal terbang melalui kawasan yang terhalang untuk melihat matahari. Hal ini diterangkan oleh Ibn Daqiq al-‘Aid bahawa kedudukan orang yang melihat matahari itu berbeza-beza Sekiranya di antara orang tersebut dan lingkaran matahari itu terhalang, maka tidak cukup dengan sekadar terbenamnya lingkaran matahari daripada pandangan mata, (hendaklah orang yang terhalang) mengambil bukti (telah masuknya waktu maghrib) dengan melihat datangnya waktu malam dari arah timur. (Lihat
Ihkam al-Ahkam
, 1/166).

Kesimpulannya
Justeru, berdasarkan kepada perbincangan di atas, jelaslah bahawa
waktu berbuka puasa bagi orang yang berpuasa di dalam kapal terbang adalah berdasarkan atau berkait rapat dengan terbenamnya matahari (yakni datangnya waktu malam) yang dilihat dengan matanya sendiri
. Pada masa kini, kebiasaannya juruterbang atau anak-anak kapal akan mengumumkan waktu berbuka puasa dan begitu juga waktu solat Subuh (tamatnya waktu sahur) pada bulan Ramadhan khususnya. Seboleh-bolehnya hendaklah menetapkan keyakinan dengan melihat sendiri sama ada matahari masih kelihatan atau sudah terbenam dan hari telah bertukar menjadi malam. Sekiranya matahari masih lagi terang benderang, maka tidak boleh orang itu berbuka, dan sekiranya matahari sudah terbenam atau malam sudah tiba, maka jelaslah bahawa waktu berbuka sudah masuk.
Semoga Allah SWT memberikan kefahaman yang jelas kepada kita semua dalam beragama. Amin.
Wallahu a‘lam.
[1]
 Lihat

https://islamqa.info/ar/answers/37670/متى-يفطر-راكب-الطاىرة
. dan

https://files.zadapps.info/islamqa.info/70quetion-syaam.pdf
.  Diakses pada 31 Mac 2023.
[2]
 Lihat https://dorar.net/article/323/ نوازل-الصيام. Diakses pada 31 Mac 2023.
[3]
 Lihat

https://www.elbalad.news/5683913
. Diakses pada 31 Mac 2023.
Bertarikh: 3 April 2023 bersamaan 12 Ramadhan 1444H


#1219: Perbezaan Fahaman Politik

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya ada termasuk ke dalam sebuah kumpulan Whatsapp yang ahlinya terdiri daripada saudara mara. Segelintir daripada ahli kumpulan tersebut suka memuat naik tulisan-tulisan berunsur politik yang adakalanya tidak sesuai untuk kumpulan yang ahlinya terdiri daripada fahaman politik berbeza. Soalan saya, adakah saya dikira memutuskan silaturrahim jika saya tidak langsung masuk dan membaca sebarang posting yang dihantar ke kumpulan tersebut. Tujuan utama adalah untuk mengelakkan sebarang perbalahan jika menjawab mesej-mesej lain yang dihantar terutamanya mesej yang berbentuk provokasi. Terima kasih.
Jawapan:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Sebagai mana yang kami nyatakan, menjaga silaturrahim adalah wajib dan hendaklah dipelihara dari semasa ke semasa. Firman Allah SWT:
وَاتَّقُوا اللَّـهَ الَّذِي تَسَاءَلُونَ بِهِ وَالْأَرْحَامَ ۚ
Maksudnya: “
Dan bertaqwalah kepada Allah yang kamu selalu meminta dengan menyebut-yebut namaNya, serta peliharalah hubungan (silaturrahim) kaum kerabat.”
(Surah al-Nisa’: 1)
Nas menunjukkan taqwa kepada Allah SWT digabungkan dengan hubungan silaturrahim yang perlu dipereratkan. Betapa hebatnya silaturrahim ini, tatkala Rasulullah SAW sampai ke kota suci Madinah al-Munawwarah, antara ucapan sulung Baginda SAW ialah:
أَيُّهَا النَّاسُ أَفْشوا السَّلامَ، وَأَطْعِمُوا الطَّعَامَ، وصلوا الأرحام وَصَلُّوا باللَّيْل وَالنَّاسُ نِيامٌ، تَدخُلُوا الجَنَّةَ بِسَلامٍ
Maksudnya:
“Hai orang ramai. Sebarkanlah salam, berilah makan, sambunglah silaturrahim dan solatlah di waktu malam ketika mana manusia sedang tidur, nescaya kamu dapat masuk Syurga dengan sejahtera dan selamat.”
Riwayat Ibnu Majah (3251)
Begitu juga, menyambung hubungan silaturrahim mempunyai banyak kelebihan. Terdapat sebuah hadith yang menyebut dua kelebihan hasil daripada menyambung hubungan silaturrahim. Sabda Rasulullah SAW:
مَنْ أَحَبَّ أَنْ يُبْسَطَ لَهُ فِي رِزْقِهِ، وَيُنْسَأَ لَهُ فِي أَثَرِهِ، فَلْيَصِلْ رَحِمَهُ
Maksudnya:
“Barangsiapa yang ingin diluaskan rezekinya serta dipanjangkan usianya, maka hendaklah dia menyambung pertalian silaturrahim.”
Riwayat al-Bukhari (5986) dan Muslim (2557)
Islam mengancam dengan tegas mereka yang memutuskan silaturrahim sehingga Rasulullah SAW menyebut sebagai orang yang tidak kayak masuk syurga. Sabda Rasulullah SAW:
لاَ يَدْخُلُ الْجَنَّةَ قَاطِعُ رَحِمٍ
Maksudnya:
“Tidak masuk syurga orang yang memutuskan silaturrahim.”
Riwayat Al-Bukhari (2408), Muslim (593) dan Abu Daud (45)
Dalam menjawab persoalan di atas, lebih baik anda diam dan tidak perlu keluar pun untuk menajga hati semua pihak. Tidak semestinya kita perlu memberi komen. Cuma, jika keluarga memahami keadaan saudara yang tetap menjaga hubungan silaturrahim, walaupun sudah keluar Whatsapp, maka ia tidak mengapa. Bahkan anda lebih tahu berkenaan keluarga anda dari yang lain. Setiap ahli keluarga mempunyai perangai yang tersendiri. Akhir kalam, saya doakan keluarga anda tetap utuh dan cuba binakan hubungan silaturrahim dengan lebih mantap kerana akhirnya kita semua akan menuju ke alam
Baqa’
. Alangkah ruginya kita bermusuhan dan memutskan silaturrahim hanya kerana beberapa perkara yang amat remeh.
Semoga Allah SWT kurniakan kepada kita kebaikan.
Bertarikh: 3 April 2023 bersamaan 12 Ramadhan 1444H


#122 Keutamaan dalam Sedekah kepada Jiran

Soalan
Assalamualaikum ustaz. Saya mempunyai banyak jiran di taman. Kepada siapa yang saya ingin sedekah yang lebih utama?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Memuliakan jiran adalah sifat yang mulia dan amat digalakkan. Rasulullah SAW bersabda:
وَمَنْ كَانَ يُؤْمِنُ بِاَللَّهِ وَالْيَوْمِ الْآخِرِ فَلْيُكْرِمْ جَارَهُ،
Maksudnya:
 “Dan siapa yang beriman kepada Allah dan hari akhirat hendaklah dia memuliakan jirannya.”
[1]
Memuliakan jiran bukan hanya terbatas kepada melayannya sebagai tetamu apabila berkunjung ke rumah dan juga bersedekah kepadanya jika fakir, tetapi ia lebih umum daripada itu, antaranya:
Berihsan kepadanya tanpa menyakitinya.
Bertanya khabar tentang keadaannya dan menziarahinya apabila sakit.
Memberi salam kepadanya.
Memberi hadiah kepadanya sekalipun tidak berhajat dan memberi pinjam kepadanya jika berhajat
Memperelokkan layanannya jika dia mengunjungimu.
Menahan daripada menyakitinya dan sabar atas kejahatannya.
Mengucapkan tahniah kepadanya jika ia mendapat kebaikan dan mengucapkan takziah jika dilanda musibah.
Mengiringi jenazahnya apabila meninggal dunia.
[2]
Begitu juga hadis:
مَا زَالَ جِبْرِيلُ يُوصِينِي بِالْجَارِ، حَتَّى ظَنَنْتُ أَنَّهُ سَيُوَرِّثُهُ
Maksudnya: “Jibril sentiasa berwasiat kepadaku agar berlaku baik kepada jiran sehingga aku menyangka bahawa jiran itu akan mewarisi hartaku.”
Riwayat al-Bukhari (6015)
Imam al-Nawawi menukilkan kata-kata daripada al-Qadhi ‘Iyadh bahawa makna hadith ini adalah sesiapa yang beriltizam dengan syariat Islam maka wajib ke atasnya untuk memuliakan atau berlaku baik kepada jiran dan tetamunya. Semua ini menunjukkan akan kepentingan hak berjiran serta galakan memeliharanya. Ini kerana, Allah SWT telah berpesan atau mewasiatkan agar berlaku baik kepada mereka melalui firman-Nya di dalam al-Quran dan juga hadith Nabi SAW.
[3]
Rasulullah SAW pernah mewasiatkan kepada Abu Zar R.A berkenaan dengan jiran seraya bersabda:
يَا أَبَا ذَرٍّ إِذَا طَبَخْتَ مَرَقَةً فَأَكْثِرْ مَاءَهَا وَتَعَاهَدْ جِيرَانَكَ
Maksudnya:
Hai Aba Zar, jika kamu masak, maka perbanyakkanlah kuah dan beringatlah untuk jiran-jiran kamu dengan memberinya
.
[4]
Rasulullah SAW berpesan secara khusus untuk wanita Muslim agar berehsan kepada jiran masing-masing seraya bersabda:
يَا نِسَاءَ الْمُسْلِمَاتِ لاَ تَحْقِرَنَّ جَارَةٌ لِجَارَتِهَا وَلَوْ فِرْسِنَ شَاةٍ
Maksudnya:
Hai wanita muslimat! Jangan seorang jiran rasa kecil terhadap jirannya untuk bersedekah walaupun percisan keting kambing yang kecil.”
[5]
Untuk menjawab persoalan di atas, Ummul Mukminin Aisyah R.Anha pernah bertanya kepada Rasulullah SAW seraya berkata: “Wahai Rasulullah! Aku mempunyai dua jiran. Yang mana satukah aku perlu berikan hadiah?” Maka Baginda SAW menjawab:
إِلَى أَقْرَبِهِمَا مِنْكِ بَابًا
Maksudnya:
 “Kepada yang paling dekat pintunya darimu.”
[6]
Justeru, memilih jiran yang paling dekat dalam memberi makanan, sedekah atau hadiah lebih diutamakan dan jika mempunyai lebihan, maka berilah kepada jiran-jiran yang lain.
Semoga Allah jadikan kita termasuk dalam kalangan yang memuliakan jiran untuk melayakkan kita benar-benar mentahqiqkan sifat orang yang beriman dengan Allah dan Hari Akhirat. Amin.
Wallahu a’lam.
Bertarikh: 13/11/2021 bersamaan 8 Rabiul Akhir 1443H
[1]
 Riwayat al-Bukhari (6475) dan Muslim (47)
[2]
 Lihat
al-Kafi Syarah Hadis 40
, hlm. 152
[3]
 Lihat
 al-Minhaj ‘ala Syarh Sahih Muslim
, 18/2
[4]
 Riwayat Muslim (2625)
[5]
 Riwayat al-Bukhari (2566) dan Muslim (1030)
[6]
 Riwayat al-Bukhari (2259)
-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli


#1220: Bayar Zakat Harta Sebelum Cukup Haul

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato Seri, bolehkah saya membayar zakat harta lebih dahulu daripada cukup haul, bahkan
advance
dua tahun ke hadapan? Ini kerana, saya bimbang dengan ketidaktentuan ekonomi menyebabkan saya tidak mampu membayar zakat pada masa yang ditetapkan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Pertamanya, saya mengucapkan syabas kepada anda kerana melakukan ibadat dan keinginan yang besar agar dapat dilaksanakannya walaupun waktu yang wajib belum lagi tiba. Hal ini mengingatkan kami kepada firman Allah SWT:
فَاسْتَبِقُوا الْخَيْرَاتِ
Maksudnya: “
Oleh itu, berlumba-lumbalah kamu mengerjakan kebaikan
.”
[1]
(Surah al-Baqarah: 148)
Menjawab persoalan saudara, saya nyatakan, antara kewajiban zakat adalah cukup nisab dan cukup haul. Hal ini dinyatakan di dalam kitab-kitab feqah. Antaranya, seperti disebut dalam kitab al-Fiqh al-Manhaji:
Berkenaan nisab, disebut:
Nisab
 bermaksud jumlah minimum yang dikira sebagai syarat bagi sesuatu harta yang wajib dikeluarkan zakat. Justeru, sekiranya harta yang dimiliki seseorang mukallaf tidak sampai kepada jumlah tersebut, maka zakat tidak diwajibkan ke atasnya.
Berkenaan haul, disebut:
Zakat tidak wajib dikeluarkan kecuali setelah genap setahun memilikinya. Ini berdasarkan hadith, Rasulullah SAW bersabda:
لَيْسَ فِى مَالٍ زَكَاةٌ حَتَّى يَحُولَ عَلَيْهِ الْحَوْلُ
Maksudnya:
 “
Tidak wajib zakat harta hingga berlalu masa setahun
.”
          Riwayat Abu Daud (1573)
Syarat tersebut dikecualikan bagi zakat tanaman, buah-buahan dan galian serta tidak disyaratkan genap setahun memilikinya. Oleh itu, zakat wajib dikeluarkan dengan segera sebaik sahaja mendapat hasilnya. (Lihat
al-Fiqh al-Manhaji
, 1/641)
Isu yang saudara nyatakan tadi, adalah harus dan inilah fatwa Mufti Wilayah Persekutuan. Kami nyatakan seperti berikut:
Rasulullah SAW memberikan
rukhsah
 kepada bapa saudaranya, Saidina ‘Abbas untuk menyegerakan pembayaran zakat sebelum sampainya
haul
. Hadith tersebut adalah seperti berikut:
فعَنْ عَلِيٍّ رَضِيَ اللَّهُ عَنْهُ، أَنَّ الْعَبَّاسَ سَأَلَ النبي صَلَّى اللهُ عَلَيْهِ وَسَلَّمَ في تعجيلِ صَدَقَته قبل أنْ تَحُلَّ، فرَخَّصَ في ذلك
Maksudnya:
Daripada Saidina Ali RA, bahawa Saidina ‘Abbas bertanya kepada Nabi SAW untuk menyegerakan pembayaran zakatnya sebelum tiba haul, maka Rasulullah SAW telah memberikan rukshah terhadap perkara tersebut.
Hadith riwayat Abu Daud: (1624)
Ini juga seperti yang dinyatakan di dalam kitab fiqh, seperti yang disebut dalam kitab Nihayatul al-Muhjat Syarh al-Minhaj:
(وَيَجُوزُ) تَعْجِيلُهَا فِي الْمَالِ الْحَوْلِيِّ (قَبْلَ) تَمَامِ (الْحَوْلِ) فِيمَا انْعَقَدَ حَوْلُهُ وَوُجِدَ النِّصَابُ فِيهِ لِأَنَّهُ – صَلَّى اللَّهُ عَلَيْهِ وَسَلَّمَ – أَرْخَصَ فِي التَّعْجِيلِ لِلْعَبَّاسِ
Maksudnya:
Harus hukumnya untuk menyegerakan zakat pada harta yang diwajibkan zakat sebelum sempurnanya haul apa yang sampai pada haulnya dan wujud nisab padanya. Ini kerana Rasulullah SAW telah memberikan rukhsah untuk menyegerakan pembayaran zakat ini kepada Saidina ‘Abbas RA.
 (Rujuk
Nihayat al-Muhtaj Syarh al-Minhaj
, 3:141;
Mughni al-Muhtaj,
2/132)
Hal yang sama seperti apa yang disimpulkan oleh Ibn al-Qudamah di dalam kitabnya, al-Mughni, bahawa:
وَجُمْلَتُهُ أَنَّهُ مَتَى وُجِدَ سَبَبُ وُجُوبِ الزَّكَاةِ، وَهُوَ النِّصَابُ الْكَامِلُ، جَازَ تَقْدِيمُ الزَّكَاةِ.
Maksudnya:
Secara kesimpulannya, apabila terdapat sebab yang utama mewajibkan zakat iaitu cukup nisab dengan sempurna, maka
harus
 untuk mempercepatkan bayaran zakat.
 (Rujuk
al-Mughni Li Ibn Qudamah
, 2:499)
Pendapat jumhur ulama’ adalah harus menyegerakan zakat walaupun sebelum cukup haul terkehadapan berdasarkan hadith al-‘Abbas yang meminta izin daripada Nabi SAW untuk mengeluarkan zakat dengan segera, lantas diizin untuknya, seperti riwayat Abu Daud di atas. Inilah juga pendapat al-Hasan, Sa’id bin Jubair, al-Zuhri, al-Auza’i, Abu Hanifah, al-Syafi’i, Ishaq, Abu Ubaid, seperti kata Ibn Qudamah.
Sedangkan Rabi’ah, Malik dan Daud, seperti yang dihikayatkan daripada al-Hasan, tidak harus mengeluarkan zakat sebelum tiba masanya, yakni cukup
haul
.
Kami mentarjihkan pendapat jumhur berdasarkan nas hadis di atas.
Berkenaan dua tahun terkehadapan, Mufti Mesir al-Allamah Dr Shauqi Allam berpendapat, hukumnya harus menyegerakan zakat harta walaupun dua tahun ke hadapan dengan sebab suasana ekonomi, dan dalam hal-hal pengecualian.
Kami bersetuju dengan pendapat di atas memandangkan keadaan tertentu dan perjalanan syarikat atau seseorang dari sudut mengurus ekonomi sendiri dan peribadi tidaklah sama antara satu sama lain. Begitu juga, boleh jadi masyarakat ketika itu dilanda kelaparan dan kekurangan kewangan untuk meneruskan kehidupan dengan lebih baik. Maka, orang-orang kaya dan berkemampuan ingin mendahulukan zakatnya pada tahun-tahun berikutnya adalah dibolehkan.
 Justeru, diharapkan dengan cara ini, ia akan mendekatkan kita kepada Allah SWT, bahkan Allah menyifatkan sifat mereka yang diberi tamkin atau kedudukan di muka bumi adalah yang menunaikan zakat dan mendirikansolat. Firman Allah SWT:
الَّذِينَ إِن مَّكَّنَّاهُمْ فِي الْأَرْضِ أَقَامُوا الصَّلَاةَ وَآتَوُا الزَّكَاةَ
Maksudnya: “
Iaitu mereka (umat Islam) yang jika Kami berikan mereka kekuasaan memerintah di bumi nescaya mereka mendirikan sembahyang serta memberi zakat.”
(Surah al-Hajj: 41)
Semoga Allah kurniakan kepada kita untuk beramal dengan segala rukun Islam termasuklah zakat. Amin.
[1]
 Syeikh al-Maraghi berkata bahawa berlumba-lumba dalam (mengejar) kebaikan dan melakukan amalan soleh ialah dengan cara mengisi kesempatan dengan melakukan hal yang baik dan melipatgandakan amalan kebaikan. Ini kerana, orang yang cemerlang dalam perlumbaan itulah yang paling dekat dengan Allah SWT. Maka, dalam apa jua kebajikan sekalipun, segerakanlah diri dalam menyempurnakan amalan tersebut melebihi orang lain. (Lihat
Tafsir

al-Maraghi
, 3/1595)
Bertarikh: 5 April 2023 bersamaan 14 Ramadhan 1444H


#1221: Ibadat Khusus Sepanjang Bulan Puasa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri, apakah sebesar-besar amalan di bulan Ramadhan, selain dari ibadat puasa?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Dalam menjawab persoalan ini, saya berpendapat, kita melakukan ibadat yang wajib dan yang sunat secara istiqamah dan perbanyakkan yang sunat-sunat. Ini berdasarkan dua hadis Nabi SAW tentang keistimewaan Ramadhan.
Daripada Abi Mas’ud al-Ghifari, katanya Rasulullah SAW bersabda:
لَوْ يَعْلَمُ الْعِبَادُ مَا فِي شَهْرِ رَمَضَانَ لَتَمَنَّى الْعِبَادُ أَنْ يَكُونَ شَهْرُ رَمَضَانَ سَنَةً
Maksudnya:
 “Kalaulah hamba-hamba Allah mengetahui kelebihan yang terdapat pada bulan Ramadhan, nescaya mereka bercita-cita supaya bulan Ramadhan berlaku sepanjang tahun.”
Riwayat Ibn Khuzaimah (1886), al-Tabarani (967) dan al-Baihaqi dalam
Syu’ab al-Iman
 (3634). Al-Haithami berkata: “
Padanya terdapat perawi bernama al-Hayyaj bin Bistam dan beliau adalah dha’if
.” (Lihat
Majma’ al-Zawa’id
, 3/144)
Mengikut hadis riwayat Salman al-Farisi secara
marfu’,
 antara lain menyebut:
مَنْ تَقَرَّبَ فِيهِ بِخَصْلَةٍ مِنَ الْخَيْرِ، كَانَ كَمَنْ أَدَّى فَرِيضَةً فِيمَا سِوَاهُ، وَمَنْ أَدَّى فِيهِ فَرِيضَةً، كَانَ كَمَنْ أَدَّى سَبْعِينَ فَرِيضَةً فِيمَا سِوَاهُ .
Maksudnya
: “Sesiapa yang melakukan amalan sunat daripada perkara kebaikan di dalamnya (bulan Ramadan), sama seperti pahalanya melakukan amalan fardu di bulan-bulan lain. Sesiapa yang melakukan amalan fardu (di bulan Ramadan), sama seperti pahalanya menunaikan 70 amalan fardu di bulan-bulan yang lain.”
Riwayat Ibn Khuzaimah dalam Sahihnya (1887). Juga terdapat dalam
Misykat al-Masabih
, (1/612). Al-Hafiz Ibn Hajar al-Asqalani menyatakan sebagai dha’if dalam
al-Talkhis al-Habir
 (3/1121)
Selepas menekuni, saya mendapati, antara sebesar-besar ketaatan pada bulan Ramadhan ialah membaca al-Quran dan bertadarusnya. Ini kerana, Allah perintahkan semulia malaikatnya yakni Jibril agar turun dari langit untuk bertemu Rasulullah SAW semata-mata tadarus dengan semulia-mulia makhluk. Inilah juga pandangan Syeikh Abd al-Aziz al-Tarifi.
Memahami hakikat ini, kami nyatakan betapa para sahabat dan salafus soleh telah mengkhatamkan pada bulan Ramadhan, ada yang banyak kali termasuklah Imam al-Syafi’ie yang telah mengkhatamkan dua kali sehari sepanjang Ramadhan.
Semoga Allah jadikan kita termasuk di kalangan
ahlul quran wa khassatuh
. Saya tutup dengan doa:
اَللَّهُمَّ اجْعَلِ الْقُرْآنَ رَبِيعَ قُلُوْبِناَ، وَنُوْرَ صُدُوْرِناَ، وَجلاَءَ أَحْزَانِناَ، وَذهَابَ هُمُوْمِناَ
Maksudnya: “
Ya Allah! Jadikanlah al-Qur’an sebagai penyejuk hati kami, cahaya yang menyinari dada kami, penghibur duka kami dan penghapus kesedihan kami.”
Bertarikh: 5 April 2023 bersamaan 14 Ramadhan 1444H